polyglot-tagger/wikipedia-language-snippets-filtered huggingface dataset:
೧೪೯೭ರ ನವೆಂಬರ್‌ನಲ್ಲಿ, ರೋಮ್‌ನ ಮಠಾಧಿಪತ್ಯದಲ್ಲಿನ ಫ್ರೆಂಚ್‌ ರಾಯಭಾರಿಯು ಅವನ ಅತ್ಯಂತ ಪ್ರಸಿದ್ಧ ಕೃತಿಗಳಲ್ಲೊಂದಾದ ಪೀಟಾ ಕೃತಿಗೆ ಸಂಬಂಧಿಸಿದ ಕೆಲಸವನ್ನು ನಿಯೋಜಿಸಿದ ಮತ್ತು ಇದರ ಕುರಿತಾದ ಒಡಂಬಡಿಕೆಗೆ ನಂತರದ ವರ್ಷದ ಆಗಸ್ಟ್‌ ತಿಂಗಳಲ್ಲಿ ಸಹಿ ಹಾಕಲಾಯಿತು. ಅವನ ಕೆಲಸದ ಕುರಿತಾಗಿ ಇದ್ದ -"ಶಿಲ್ಪಕಲೆಯ ಎಲ್ಲಾ ಸಾಮರ್ಥ್ಯಗಳ ಮತ್ತು ಬಲಗಳ ಒಂದು ಪ್ರಕಟಪಡಿಸುವಿಕೆ"- ಎಂಬ ಸಮಕಾಲೀನ ಅಭಿಪ್ರಾಯವನ್ನು ವಸಾರಿಯು ಹೀಗೆ ಸಂಕ್ಷೇಪಿಸಿ ಹೇಳಿದ್ದಾನೆ: "ಪ್ರಕೃತಿಯು ದೇಹದ ಮಾಂಸದಲ್ಲಿ ಸೃಷ್ಟಿಸಲು ಸಾಧ್ಯವೇ ಇಲ್ಲ ಎಂಬಷ್ಟರ ಮಟ್ಟಿಗಿನ ಒಂದು ನಿಖರತೆಗೆ, ಒಂದು ಸ್ವರೂಪವೇ ಇಲ್ಲದ ಅಥವಾ ಆಕಾರಗೆಟ್ಟಿರುವ ಕಲ್ಲಿನ ಬಂಡೆಯೊಂದನ್ನು ಎಂದಾದರೂ ಕೆತ್ತಿ ರೂಪಿಸಿರುವುದು ಸಾಧ್ಯವಾಗಿದೆಯೆಂದರೆ ಖಂಡಿತವಾಗಿಯೂ ಒಂದು ಪವಾಡವಲ್ಲದೇ ಬೇರೇನೂ ಅಲ್ಲ."
ಮೈಕೆಲ್ಯಾಂಜೆಲೊ ವಿ ಲೊಡೊವಿಕೊ ಬುವೊನರೊಟಿ ಸಿಮೊನಿ , ಮೈಕೆಲ್ಯಾಂಜೆಲೊ ಎಂದೇ ಪ್ರಸಿದ್ಧನಾಗಿದ್ದ ಇಟಲಿಯ ನವೋದಯದ ಅವಧಿಯ ಓರ್ವ ವರ್ಣಚಿತ್ರ ಕಲಾವಿದ, ಶಿಲ್ಪಿ, ವಾಸ್ತುಶಿಲ್ಪಿ, ಕವಿ, ಮತ್ತು ಎಂಜಿನಿಯರ್‌. ಕಲೆಗಳಿಂದ ಆಚೆಗೆ ಆತ ಮಾಡಿದ ಕೆಲವೊಂದು ಪ್ರವೇಶಗಳ ಹೊರತಾಗಿಯೂ, ಆತ ಆಯ್ದುಕೊಂಡ ಕ್ಷೇತ್ರಗಳಲ್ಲಿ ಕಂಡುಬಂದ ಅವನ ಬಹುಮುಖ ಪ್ರತಿಭೆಯು ಅತ್ಯಂತ ಉತ್ಕೃಷ್ಟ ಮಟ್ಟದಲ್ಲಿತ್ತು. ಇದರಿಂದಾಗಿ ಮೂಲಕಲ್ಪನೆಯ ನವೋದಯದ ಮನುಷ್ಯನೆಂಬ ಶೀರ್ಷಿಕೆಯ ನೀಡುವಿಕೆಗೆ ಸಂಬಂಧಿಸಿದಂತೆ ಅವನ ಪ್ರತಿಸ್ಪರ್ಧಿ ಹಾಗೂ ಇಟಲಿಯ ಸಹವರ್ತಿಯಾದ ಲಿಯೋನಾರ್ಡೊ ಡ ವಿನ್ಸಿಯೊಂದಿಗೆ ಅವನನ್ನು ಅನೇಕಬಾರಿ ಓರ್ವ ಸ್ಪರ್ಧಿಯಂತೆ ಅಥವಾ ಪೈಪೋಟಿಗಾರನಂತೆ ಪರಿಗಣಿಸಲಾಗುತ್ತದೆ.
ತನ್ನ ಪ್ರೇಮದ ಕುರಿತಾದ ಬರಹ ರೂಪದಲ್ಲಿನ ಮಹಾನ್‌ ಅಭಿವ್ಯಕ್ತಿಯನ್ನು ಆತ ತೊಮಸೊ ಡೇಯಿ ಕ್ಯಾವಲಿಯೆರಿಗೆ ನೀಡಿದ. ಇವನನ್ನು ಮೈಕೆಲ್ಯಾಂಜೆಲೊ ೧೫೩೨ರಲ್ಲಿ ಭೇಟಿಯಾದಾಗ ಇವನಿಗೆ ೨೩ ವರ್ಷ ವಯಸ್ಸಾಗಿದ್ದರೆ, ಮೈಕೆಲ್ಯಾಂಜೆಲೊಗೆ ೫೭ ವರ್ಷ ವಯಸ್ಸಾಗಿತ್ತು. ಕ್ಯಾವಲಿಯೆರಿಯು ಈ ವಯಸ್ಸಾದ ಮನುಷ್ಯನ ವಾತ್ಸಲ್ಯಕ್ಕೆ ಮುಕ್ತನಾಗಿ, ಹೀಗೆ ಅಭಿವ್ಯಕ್ತಿಸಿದ: ಐ ಸ್ವೇರ್‌ ಟು ರಿಟರ್ನ್‌ ಯುವರ್‌ ಲವ್‌. ನೆವರ್ ಹ್ಯಾವ್‌ ಐ ಲವ್ಡ್‌ ಎ ಮ್ಯಾನ್‌ ಮೋರ್‌ ದ್ಯಾನ್‌ ಐ ಲವ್‌ ಯು, ನೆವರ್‌ ಹ್ಯಾವ್‌ ಐ ವಿಶ್ಡ್‌ ಫಾರ್‌ ಎ ಫ್ರೆಂಡ್‌ಷಿಪ್‌ ಮೋರ್‌ ದ್ಯಾನ್‌ ಐ ವಿಶ್‌ ಫಾರ್‌ ಯುವರ್ಸ್‌. ಕ್ಯಾವಲಿಯೆರಿಯು ಮೈಕೆಲ್ಯಾಂಜೆಲೊಗೆ ಅವನ ಸಾವಿನ ತನಕವೂ ನಿಷ್ಟನಾಗಿಯೇ ಉಳಿದುಕೊಂಡ.
ಮೆಡಿಸಿ ಪ್ರಾರ್ಥನಾ ಮಂದಿರವನ್ನು ಮೈಕೆಲ್ಯಾಂಜೆಲೊ ವಿನ್ಯಾಸಗೊಳಿಸಿದ. ಮೆಡಿಸಿ ಕುಟುಂಬದ ಕೆಲವು ನಿಗದಿತ ಸದಸ್ಯರಿಗೆ ಅರ್ಪಿಸಲ್ಪಟ್ಟಿರುವ ಸ್ಮಾರಕಗಳನ್ನು ಮೆಡಿಸಿ ಪ್ರಾರ್ಥನಾ ಮಂದಿರವು ತನ್ನಲ್ಲಿ ಹೊಂದಿದೆ. ಸದರಿ ಯೋಜನೆಯನ್ನು ಮೈಕೆಲ್ಯಾಂಜೆಲೊ ಎಂದಿಗೂ ಸಂಪೂರ್ಣಗೊಳಿಸಲಿಲ್ಲ, ಹೀಗಾಗಿ ಅವನ ವಿದ್ಯಾರ್ಥಿಗಳು ನಂತರ ಇದನ್ನು ಸಂಪೂರ್ಣಗೊಳಿಸಿದರು. ಕೊಡುಗೈತನದ ಲೊರೆಂಝೊನನ್ನು ಮೆಡಿಸಿ ಪ್ರಾರ್ಥನಾ ಮಂದಿರದ ಪ್ರವೇಶದ್ವಾರದ ಬಳಿ ಸಮಾಧಿಮಾಡಲಾಯಿತು. "ಮಡೊನ್ನಾ ಮತ್ತು ಮಗುವಿನ" ಹಾಗೂ ಮೆಡಿಸಿ ಪೋಷಕ ಸಂತರಾದ ಕಾಸ್‌ಮಾಸ್‌ ಮತ್ತು ಡೇಮಿಯನ್‌ರ ಶಿಲ್ಪಕೃತಿಗಳನ್ನು ಅವನ ಹುಗಿತದ ಮೇಲ್ಭಾಗದಲ್ಲಿ ಸ್ಥಾಪಿಸಲಾಯಿತು. "ಮಡೊನ್ನಾ ಮತ್ತು ಮಗು" ಮೈಕೆಲ್ಯಾಂಜೆಲೊನ ಸ್ವಂತ ಕೃತಿಯಾಗಿತ್ತು.
ಈ ಅವಧಿಯಲ್ಲಿ, ಹೋಲಿ ಫ್ಯಾಮಿಲಿ ಅಂಡ್‌ ಸೇಂಟ್‌ ಜಾನ್‌ ಎಂಬ ವರ್ಣಚಿತ್ರ ಕೃತಿಯನ್ನೂ ಸಹ ಮೈಕೆಲ್ಯಾಂಜೆಲೊ ಸೃಷ್ಟಿಸಿದ. ಡೋನಿ ಟೊಂಡೊ ಅಥವಾ ಹೋಲಿ ಫ್ಯಾಮಿಲಿ ಆಫ್ ದಿ ಟ್ರಿಬ್ಯೂನ್‌ ಎಂದೂ ಇದಕ್ಕೆ ಹೆಸರಿತ್ತು. ಏಂಜೆಲೊ ಡೋನಿ ಮತ್ತು ಮದ್ದಲೆನಾ ಸ್ಟ್ರೋಝಿ ಎಂಬಿಬ್ಬರ ಮದುವೆಯ ಸಂದರ್ಭಕ್ಕಾಗಿ ಮತ್ತು ೧೭ನೇ ಶತಮಾನದಲ್ಲಿ, ನ್ಯಾಯವೇದಿಕೆ ಎಂದು ಕರೆಯಲಾಗುವ ಉಫಿಝಿಯಲ್ಲಿನ ಕೋಣೆಯಲ್ಲಿ ತೂಗುಹಾಕುವುದಕ್ಕಾಗಿ ಇದನ್ನು ಆಯೋಜಿಸಲಾಗಿತ್ತು. ಈಗ ಲಂಡನ್ನಿನ ನ್ಯಾಷನಲ್‌ ಗ್ಯಾಲರಿಯಲ್ಲಿರುವ ಮತ್ತು ಮ್ಯಾಂಚೆಸ್ಟರ್‌ ಮಡೊನ್ನಾ ಎಂದು ಹೆಸರಾಗಿರುವ ಜಾನ್‌ ಎಂಬ ಬ್ಯಾಪ್ಟಿಸ್ಟ್‌ನೊಂದಿಗಿನ ಮಡೊನ್ನಾ ಮತ್ತು ಮಗುವಿನ ವರ್ಣಚಿತ್ರವನ್ನೂ ಸಹ ಆತ ಸೃಷ್ಟಿಸಿರಬಹುದು.
ನಕ್ಷತ್ರಗಳಿಂದ ತುಂಬಿಕೊಂಡಿರುವ ಆಕಾಶವೊಂದಕ್ಕೆ ಪ್ರತಿಯಾಗಿ ೧೨ ಏಸುದೂತರ ಚಿತ್ರಗಳನ್ನು ರಚಿಸಲು ಮೈಕೆಲ್ಯಾಂಜೆಲೊ ಮೂಲತಃ ನಿಯೋಜಿತನಾಗಿದ್ದನಾದರೂ, ಒಂದು ವಿಭಿನ್ನವಾದ ಹಾಗೂ ಹೆಚ್ಚು ಸಂಕೀರ್ಣವಾದ ಯೋಜನೆಯೊಂದಕ್ಕಾಗಿ ವಶೀಲಿಬಾಜಿ ಮಾಡಿದ. ಸೃಷ್ಟಿಕಾರ್ಯ, ಮಾನವನ ಅವನತಿ ಹಾಗೂ ಪ್ರವಾದಿಗಳ ಮೂಲಕ ನಡೆಯುವ ಮೋಕ್ಷಪ್ರಾಪ್ತಿಯ ಭರವಸೆ ಮತ್ತು ಕ್ರಿಸ್ತನ ಕುಲದ ಕಥೆ ಇವೇ ಮೊದಲಾದವುಗಳ ನಿರೂಪಣೆಯನ್ನು ಈ ಸಂಕೀರ್ಣ ಯೋಜನೆಯು ಒಳಗೊಂಡಿತ್ತು. ಈ ಕಾರ್ಯವು ಪ್ರಾರ್ಥನಾ ಮಂದಿರದೊಳಗಣ ಅಲಂಕರಿಸುವಿಕೆಯ ಒಂದು ಬೃಹತ್‌ ಯೋಜನೆಯ ಭಾಗವಾಗಿದ್ದು, ಕೆಥೊಲಿಕ್‌ ಚರ್ಚ್‌ನ ಸಿದ್ಧಾಂತದ ಬಹುಭಾಗವನ್ನು ಅದು ನಿರೂಪಿಸುತ್ತದೆ.
ಮೈಕೆಲ್ಯಾಂಜೆಲೊ ತನ್ನ ೨೧ನೇ ವಯಸ್ಸಿನಲ್ಲಿ ೧೪೯೬ರ ಜೂನ್‌ ೨೫ರಂದು ರೋಮ್‌ನಲ್ಲಿ ಬಂದಿಳಿದ. ಅದೇ ವರ್ಷದ ಜುಲೈ ೪ರಂದು, ಧರ್ಮಪಾಲ ರಫೇಲಿ ರಿಯಾರಿಯೋಗೆ ಸಂಬಂಧಿಸಿದ ಒಂದು ನಿಯೋಜನೆಯ ಕುರಿತಾಗಿ ಆತ ತನ್ನ ಕೆಲಸವನ್ನು ಪ್ರಾರಂಭಿಸಿದ. ಈ ಕಾರ್ಯವು ಬ್ಯಾಕಸ್‌ ಎಂದು ಕರೆಯಲ್ಪಡುವ ರೋಮನ್ನರ ಮದ್ಯದೇವತೆಯ ಒಂದು ಸಹಜವಾದುದಕ್ಕಿಂತ ಅತಿಶಯ ಗಾತ್ರದ ಪ್ರತಿಮೆಗೆ ಸಂಬಂಧಿಸಿತ್ತು. ಆದಾಗ್ಯೂ, ಅದು ಸಂಪೂರ್ಣಗೊಂಡ ನಂತರ, ಸದರಿ ಕೃತಿಯು ಧರ್ಮಪಾಲನಿಂದ ತಿರಸ್ಕರಿಸಲ್ಪಟ್ಟಿತು, ಮತ್ತು ಜಕೊಪೊ ಗಲ್ಲಿ ಎಂಬ ಬ್ಯಾಂಕರ್‌ ವೃತ್ತಿಯವನ ತೋಟದಲ್ಲಿನ ಅಳವಡಿಕೆಗಾಗಿ ತರುವಾಯ ಅವನ ಸಂಗ್ರಹವನ್ನು ಸೇರಿತು.
೨೦೦೭ರ ಡಿಸೆಂಬರ್‌ ೭ರಂದು, ಸೇಂಟ್‌ ಪೀಟರ್ಸ್‌ ಬಸಿಲಿಕಾದ ಗುಮ್ಮಟಕ್ಕೆ ಸಂಬಂಧಿಸಿದ ಮೈಕೆಲ್ಯಾಂಜೆಲೊನ ಕೆಂಪು ಸೀಮೆಸುಣ್ಣದ ರೇಖಾಚಿತ್ರವು ವ್ಯಾಟಿಕನ್‌ನ ದಾಖಲೆಗಳಲ್ಲಿ ಪತ್ತೆಯಾಯಿತು. ಇದು ೧೫೬೪ರಲ್ಲಿ ಆತ ಸಾಯುವುದಕ್ಕೆ ಮುಂಚಿನ ಕೊನೆಯ ರೇಖಾಚಿತ್ರವಾಗಿತ್ತು. ತನ್ನ ಜೀವನದ ನಂತರದ ದಿನಗಳಲ್ಲಿ ಆತ ತನ್ನ ವಿನ್ಯಾಸಗಳನ್ನು ನಾಶಪಡಿಸಿದ್ದರಿಂದಾಗಿ, ಇದು ಅತೀವವಾಗಿ ಅಪರೂಪದ್ದೆನಿಸಿದೆ. ಈ ರೇಖಾಚಿತ್ರವು ಸೇಂಟ್‌ ಪೀಟರ್ಸ್‌ ಚರ್ಚ್‌ನ ಗುಮ್ಮಟ ಗೋಪುರದ ತಲೆಭಾಗದ ತ್ರಿಜ್ಯೀಯ ದುಂಡುಕಂಬಗಳಲ್ಲೊಂದಕ್ಕೆ ಸಂಬಂಧಿಸಿದ ಒಂದು ಆಂಶಿಕ ನಕಾಶೆಯಾಗಿದೆ.
೧೫೪೬ರಲ್ಲಿ, ವ್ಯಾಟಿಕನ್‌ನಲ್ಲಿನ ಸೇಂಟ್‌ ಪೀಟರ್ಸ್‌ ಬಸಿಲಿಕಾದ ವಾಸ್ತುಶಿಲ್ಪಿಯಾಗಿ ಮೈಕೆಲ್ಯಾಂಜೆಲೊ ನೇಮಿಸಲ್ಪಟ್ಟ ಹಾಗೂ ಅದರ ಗುಮ್ಮಟವನ್ನು ಅವನು ವಿನ್ಯಾಸಗೊಳಿಸಿದ. ಸೇಂಟ್‌ ಪೀಟರ್ಸ್‌ನಲ್ಲಿನ ಕೆಲಸಕಾರ್ಯಗಳು ಮುಂದುವರಿಯುತ್ತಿದ್ದಂತೆ, ಅದರ ಗುಮ್ಮಟವು ಸಂಪೂರ್ಣಗೊಳ್ಳುವ ಮುಂಚೆಯೇ ಮೈಕೆಲ್ಯಾಂಜೆಲೊ ಮರಣಹೊಂದುತ್ತಾನೆ ಎಂಬ ಕಳವಳ ಹುಟ್ಟಿಕೊಂಡಿತು. ಆದಾಗ್ಯೂ, ಆಧಾರದ ವರ್ತುಲವಾದ ಗುಮ್ಮಟದ ಕೆಳಗಿನ ಭಾಗದ ಮೇಲೆ ಕಟ್ಟಡದ ನಿರ್ಮಾಣಕಾರ್ಯವು ಪ್ರಾರಂಭವಾಗುತ್ತಿದ್ದಂತೆ, ವಿನ್ಯಾಸದ ಪೂರ್ಣಗೊಳ್ಳುವಿಕೆಯು ಅನಿವಾರ್ಯವಾಗಿತ್ತು.
೧೫೩೦ರ ಸುಮಾರಿಗೆ, ಫ್ಲಾರೆನ್ಸ್‌ನಲ್ಲಿನ ಸ್ಯಾನ್‌ ಲೊರೆಂಝೊ ಚರ್ಚ್‌ಗೆ ಹೊಂದಿಕೊಂಡಿರುವಂತೆ ಲೌರೆನ್ಷಿಯನ್‌ ಗ್ರಂಥಾಲಯವನ್ನು ಮೈಕೆಲ್ಯಾಂಜೆಲೊ ವಿನ್ಯಾಸಗೊಳಿಸಿದ. ಗೋಡೆಗಂಬಗಳು ತಳಭಾಗದಲ್ಲಿ ತೆಳುವಾದ ತುದಿಯನ್ನು ಹೊಂದಿರುವಂಥ ಹೊಸ ಶೈಲಿಗಳನ್ನು ಅವನು ಸೃಷ್ಟಿಸಿದ. ಅಷ್ಟೇ ಅಲ್ಲ, ಚಚ್ಚೌಕದ ಮತ್ತು ತಿರುವಿನ ಸ್ವರೂಪಗಳೊಂದಿಗಿನ ವೈಲಕ್ಷಣ್ಯವನ್ನು ಎತ್ತಿತೋರಿಸುವ ಒಂದು ಪ್ರತಿಯಾಗಿ ಮೆಟ್ಟಿಲಸಾಲನ್ನೂ ಅವನು ಸೃಷ್ಟಿಸಿದ.
ಮೈಕೆಲ್ಯಾಂಜೆಲೊನ ಕಲೆಗೆ ಆಧಾರವಾಗಿದ್ದುದು ಪುರುಷ ಸೌಂದರ್ಯದೆಡೆಗಿನ ಅವನ ಒಲವು. ಇದು ಸೌಂದರ್ಯ ಮೀಮಾಂಸೆಯ ದೃಷ್ಟಿ ಹಾಗೂ ಭಾವನಾತ್ಮಕ ದೃಷ್ಟಿಗಳೆರಡರಿಂದಲೂ ಅವನನ್ನು ಆಕರ್ಷಿಸಿತು. ಕೊಂಚಮಟ್ಟಿಗೆ ಇದು ಪುರುಷತ್ವಕ್ಕೆ ಸಂಬಂಧಿಸಿದ ನವೋದಯದ ಆದರ್ಶೀಕರಣದ ಒಂದು ಅಭಿವ್ಯಕ್ತಿಯಾಗಿತ್ತು. ಆದರೆ ಮೈಕೆಲ್ಯಾಂಜೆಲೊನ ಕಲೆಯಲ್ಲಿ ಈ ಸೌಂದರ್ಯಪ್ರಜ್ಞೆಗೆ ಒಂದು ವಿಷಯಾಸಕ್ತಿ ಸೂಚಕ ಪ್ರತಿಸ್ಪಂದನೆಯಿರುವುದು ಸ್ಪಷ್ಟವಾಗಿ ಗೋಚರಿಸುತ್ತದೆ.
ಈ ಸುನೀತಗಳು ಯಾವುದೇ ಆಧುನಿಕ ಭಾಷೆಯಲ್ಲಿನ ಪದ್ಯಗಳ ಮೊಟ್ಟಮೊದಲ ಬೃಹತ್‌ ಸರಣಿಯಾಗಿದ್ದು, ಓರ್ವ ಮನುಷ್ಯನಿಂದ ಇನ್ನೊಬ್ಬನಿಗೆ ಅವು ಹೇಳಲ್ಪಟ್ಟಿವೆ. ಷೇಕ್ಸ್‌ಪಿಯರ್‌‌ನ ಸುನೀತಗಳಿಗಿಂತ ಮುಂಚಿತವಾಗಿ ಹುಟ್ಟಿಕೊಂಡಿರುವ ಇವು, ಓರ್ವ ಐವತ್ತರ ಹರೆಯದ ಸದಭಿರುಚಿಯ ವ್ಯಕ್ತಿಯಿಂದ ತನ್ನ ಯುವ ಗೆಳೆಯನಿಗೆ ಬರೆಯಲ್ಪಟ್ಟ ಗೀತೆಗಳಾಗಿವೆ.
ಒಳಮಾಳಿಗೆಯ ಮೇಲಿನ ಅತ್ಯಂತ ಪ್ರಸಿದ್ಧವಾದ ವರ್ಣಚಿತ್ರಗಳ ಪೈಕಿ ಆದಮ್‌ನ ಸೃಷ್ಟಿ, ಈಡನ್‌ನ ತೋಟದಲ್ಲಿನ ಆದಮ್‌ ಮತ್ತು ಈವ್‌, ಮಹಾನ್‌ ಪ್ರವಾಹ, ಪ್ರವಾದಿ ಇಸೈಯಾ ಮತ್ತು ಕ್ಯುಮೇಷಿಯಾದ ಪ್ರವಾದಿನಿ ಇವೇ ಮೊದಲಾದವು ಸೇರಿವೆ. ಕಿಟಕಿಗಳ ಸುತ್ತಲೂ ಕ್ರಿಸ್ತನ ಪೂರ್ವಜರ ವರ್ಣಚಿತ್ರಗಳನ್ನು ಚಿತ್ರಿಸಲಾಗಿದೆ.
ಪೆಪ್ಸಿ : ಪೆಪ್ಸಿಕೋಸ್ ಸಿಗ್ನೇಚರ್ ಕೋಲಾ ಫ್ಲೇವರ್ ಮತ್ತು ಅದರ ನಾಮಕಾವಸ್ಥೆಯ ಕೋಲಾ.
ಪೆಪ್ಸಿ ಫ್ರೀ : ಮೊದಲ ಪ್ರಮುಖ ಬ್ರಾಂಡ್ ಕೆಫಿನ್- ರಹಿತ ಕೋಲಾವನ್ನು 1982ರಲ್ಲಿ ಪರಿಚಯಿಸಲಾಯಿತು. ಈಗ ಕೆಫಿನ್-ರಹಿತ ಪೆಪ್ಸಿ ಮತ್ತು ಕೆಫಿನ್ ರಹಿತ ಡೈಯಟ್ ಪೆಪ್ಸಿ ಎಂದು ಮಾರಾಟ ಮಾಡಲಾಗುತ್ತಿದೆ.
ಕ್ರಿಸ್ಟಲ್ ಫ್ರಮ್ ಪೆಪ್ಸಿ : ಸಿಟ್ರಸ್ ಪರಿಮಳದ ಪುನರ್ ಪಾಕ ಸೂತ್ರದ ಶುಭ್ರ ಪೆಪ್ಸಿ.
ಪೆಪ್ಸಿ ಕ್ಲೀಯರ್ : 2005ರಲ್ಲಿ ಕ್ರಿಸ್ಮಸ್ ವೇಳೆ ಮೆಕ್ಸಿಕೊದಲ್ಲಿ ಬಿಡುಗಡೆಯಾದ ಸೀಮಿತವಾಗಿ ಲಭ್ಯವಿರುವ ಶುಭ್ರ ಸೋಡ, ಮೆಕ್ಸಿಕನ್ ಸಮಾನದ ಶುಭ್ರ ಪೆಪ್ಸಿ.
ಪೆಪ್ಸಿ ಬೂಂ : ಕೆಫಿನ್,ಸಕ್ಕರೆ ಮತ್ತು ಕೃತಕ ಸಿಹಿ ರಹಿತ. ಜರ್ಮನಿ,ಇಟೆಲಿ ಮತ್ತು ಸ್ಪೇನ್‌ನಲ್ಲಿ ಮಾರಲಾಗಿದೆ.
ಪೆಪ್ಸಿ ನ್ಯಾಚುರಲ್ : "ನೈಸರ್ಗಿಕ ಅಂಶಗಳು" ಮಾತ್ರ ಒಳಗೊಂಡಿರುವುದು. 2009ರಲ್ಲಿ . ಮತ್ತು ಮೆಕ್ಸಿಕೋದ ಆಯ್ದ ಮಾರುಕಟ್ಟೆಯಲ್ಲಿ ಬಿಡುಗಡೆಗೊಳಿಸಲಾಗಿದೆ.
ಪೆಪ್ಸಿ ಬ್ಲೂ ಹವಾಯೀ : ನೀಲಿ-ಬಣ್ಣದ, ಅನನಾಸು ಮತ್ತು ನಿಂಬೆ ಸವಿಯದು. ಜಪಾನಿನಲ್ಲಿ ಬಿಡುಗಡೆಗೊಳ್ಳಲಾಯಿತು.
ಪೆಪ್ಸಿ ಫೈರ್‌ : ಲವಂಗ ಸವಿಯ ಪೆಪ್ಸಿಯನ್ನು ಸೀಮಿತವಾಗಿ ಬಿಡುಗಡೆಗೊಳಿಸಲಾಯಿತು. ಗುವಾಮ್,ಸಾಯಿಪಾನ್,ಥೈಲ್ಯಾಂಡ್,ಮೆಕ್ಸಿಕೋ,ಮಲ್ಲಷಿಯಾ,ಸಿಂಗಾಪೊರ್ ಮತ್ತು ದಿ ಫಿಲ್ಲಿಪೀನ್ಸ್‌ನಲ್ಲಿ ಮಾರಲಾಯಿತು.
ಪೆಪ್ಸಿ ಗೋಲ್ಡ್ : 2006 ವಿಶ್ವ ಕಪ್ ಮತ್ತು ಕ್ರಿಕೆಟ್ ವಿಶ್ವ ಕಪ್ 2007 ಪ್ರೋತ್ಸಾಹಕವಾಗಿ ಚಿನ್ನದ ಬಣ್ಣದ, ಶುಂಠಿ ಸವಿ ವೈವಿಧ್ಯಗಳ ಪೆಪ್ಸಿಗಳು ಲಭ್ಯವಿದ್ದವು. ಆಗ್ನೇಯ ಏಶಿಯಾ, ಮಧ್ಯ ಯುರೋಪ್ ಮತ್ತು ರಷ್ಯಾದಲ್ಲಿ ಮಾರಲಾಯಿತು.
ಪೆಪ್ಸಿ ಗ್ರೀನ್ :2009ರ ಆರಂಭದಲ್ಲಿ ಬ್ರೈಟ್-ಗ್ರೀನ್ ವೈವಿಧ್ಯದ ಪೆಪ್ಸಿಯನ್ನು ಥಾಯ್ ಲ್ಯಾಂಡ್‌ನಲ್ಲಿ ಪರಿಚಯಿಸಲಾಯಿತು.
ಪೆಪ್ಸಿ ಐಸ್ : ಪುದೀನಾ ರುಚಿಯ ತಣ್ಣಗಿದ್ದು. ಗುವಾಮ್,ಥೈಲ್ಯಾಂಡ್,ಮಲೇಷಿಯಾ,ಸಿಂಗಾಪುರ್ ಮತ್ತು ದಿ ಫಿಲ್ಲಿಪೀನ್ಸ್‌ನಲ್ಲಿ ಮಾರಲಾಯಿತು. 2007ರ ಬೇಸಗೆಯಲ್ಲಿ, ಜೆಕ್ ರಿಪಬ್ಲಿಕ್ ಮತ್ತು ಸ್ಲೋವಾಕಿಯಾದಲ್ಲಿ ಸೇಬಿನ ಸವಿಯಿದ್ದ ಸೀಮಿತ ಕೋಲಾಗಳಿಗೆ ಪೆಪ್ಸಿ ಐಸ್ ಎನ್ನುವ ಹೆಸರನ್ನು ಪೆಪ್ಸಿ ಬಳಸಿತು.
ಪೆಪ್ಸಿ ಐಸ್ ಕುಕ್ಕುಂಬರ್ : ಹಸಿರಾಗಿರುವ ಸೌತೆಕಾಯಿ ಸವಿಯ ಪೆಪ್ಸಿಯನ್ನು ಜಪಾನಿನಲ್ಲಿ 2007ರ ಬೇಸಗೆಯಲ್ಲಿ ಮಾರಲಾಯಿತು.
ಪೆಪ್ಸಿ ಜಾಜ್ : ಕಪ್ಪು ಚೆರ್ರಿಯ ಜಾಜ್ ಮತ್ತು ಫ್ರೆಂಚ್ ವೆನ್ನಿಲಾ,ಸ್ಟ್ರಾಬೆರ್ರಿ ಮತ್ತು ಕ್ರೀಂ ಇರುವ ಜಾಜ್, ಮತ್ತು ಕಾರಾಮಲ್ ಕ್ರೀಂ ಅನ್ನು 2006ರಲ್ಲಿ ತಯಾರಿಸಲಾಯಿತು.
ಪೆಪ್ಸಿ ಕೋನ , ಕಾಫಿ ಸವಿಯ ಪೆಪ್ಸಿಯನ್ನು .ನ ಪೂರ್ವ ಕರಾವಳಿಯಲ್ಲಿ ಪರೀಕ್ಷಾರ್ಥವಾಗಿ ಮಾರಲಾಯಿತು.
ಪೆಪ್ಸಿ ಕಿಕ್ , ಔಷಧೀಯ ಸಸ್ಯದೊಂದಿಗೆ, ಕ್ರಮಬದ್ಧ ಪಾಕ ಸೂತ್ರ. ಇತ್ತೀಚಿನ ಪೆಪ್ಸಿ ಲೋಗೊವನ್ನು ಬಳಸುತ್ತದೆ. ಮೆಕ್ಸಿಕೋದಲ್ಲಿ ಮಾತ್ರ ಮಾರಲಾಗಿದೆ.
ಲಿಂಬು ಪೆಪ್ಸಿ : ನಿಂಬೆ ಸವಿಯ, 2008 ಸೀಸನ್‌ನ ಆರಂಭದ ಕಾಲದಲ್ಲಿ ಉತ್ತೇಜಕವಾಗಿ ಲಭ್ಯವಾಗಿತ್ತು.
ಪೆಪ್ಸಿ ರಾಗಿಂಗ್ ರಾಸ್‌ಬೆರ್ರಿ : ರಾಸ್‌‌ಬೆರಿ ಹಣ್ಣಿನ ಸವಿಯಿರುವ ಪೆಪ್ಸಿ 1991ರಲ್ಲಿ ಲಭ್ಯವಾಯಿತು.
ಪೆಪ್ಸಿ ರೆಡ್ : ಮಸಾಲಾ ಮತ್ತು ಶುಂಠಿ ಸವಿಯದ್ದು. 2006ರಲ್ಲಿ ಜಪಾನಿನಲ್ಲಿ ಬಿಡುಗಡೆ ಮಾಡಲಾಯಿತು.
ಪೆಪ್ಸಿ ರೆಟ್ರೋ : "ನೈಸರ್ಗಿಕ" ಮಿಶ್ರಣ (ಕಬ್ಬು ಮತ್ತು ಕೋಲಾ ನಟ್‌ಗಳ ಸತ್ವ. ಫೆಬ್ರವರಿ 2008ರಲ್ಲಿ ಮೆಕ್ಸಿಕೋದಲ್ಲಿ ಬಿಡುಗಡೆ ಮಾಡಲಾಯಿತು, ಪೆಪ್ಸಿ ನ್ಯಾಚುರಲ್ ಎಂದು ಆಗಸ್ಟ್ 2009ರಲ್ಲಿ ಮತ್ತೆ ಮಾರಾಟ ಆರಂಭಿಸಲಾಯಿತು.
ಪೆಪ್ಸಿ ಸೈ : ಲ್ಯಾಟಿನ್ ಅಮೆರಿಕಾದವರು ಅಥವಾ ಸ್ಪೇನ್ ಭಾಷೆ ಮಾತನಾಡುವ ಜನರು ಹೆಚ್ಚಾಗಿ ವಾಸಿಸುವ ಕ್ಷೇತ್ರಗಳಲ್ಲಿ ಮಾರಾಟ ಮಾಡಲಾಯಿತು.
ಪೆಪ್ಸಿ ಸಮ್ಮರ್ ಚಿಲ್ : ಸೇಬಿನ ಸವಿಯದ್ದು, 2007ರ ಬೇಸಗೆಯಲ್ಲಿ ಪೋಲ್ಯಾಂಡಿನಲ್ಲಿ ಮಾರಾಟ ಮಾಡಲಾಯಿತು. ಪೆಪ್ಸಿ ಐಸ್ ಎಂದು ಜೆಕ್ ರಿಪಬ್ಲಿಕ್ ಮತ್ತು ಸ್ಲೋವಾಕಿಯಾದಲ್ಲಿ ಮಾರುಕಟ್ಟೆ ಮಾಡಲಾಯಿತು.
ಪೆಪ್ಸಿ ಸಮರ್ ಮಿಕ್ಸ್ : ಉಷ್ಣವಲಯದ ಹಣ್ಣುಗಳ ಸವಿಯುಳ್ಳ ಪೆಪ್ಸಿ. 2007ರಲ್ಲಿ ಸೀಮಿತ ಸ್ಥಳಗಳಲ್ಲಿ ಲಭ್ಯ.
ಪೆಪ್ಸಿ ಥ್ರೋಬ್ಯಾಕ್ : ಹೆಚ್ಚು ಸಕ್ಕರೆ ಕಾರ್ನ್ ಸಿರಪ್‌ಗಿಂತ ಮತ್ತು ರೆಟ್ರೋ ಶೈಲಿಯ ಪ್ಯಾಕ್‌ಗಳಿಗಿಂತ ಸಕ್ಕರೆಯಿಂದ ಸಿಹಿ ಸ್ವಾದ ಕೊಡಲಾಗಿದೆ.
ಪೆಪ್ಸಿ ಟ್ರಾಪಿಕಲ್ : ಟ್ರಾಪಿಕಲ್ ಸವಿಯದ್ದು, ., . ಮತ್ತು ಜಪಾನ್‌ನಲ್ಲಿ 1994ರ ನಂತರ ಲಭ್ಯವಿತ್ತು.
ಪೆಪ್ಸಿ ಟ್ವಿಸ್ಟ್ ಮೊಜಿಟೋ : ಮೊಜಿಟೋ ಮತ್ತು ನಿಂಬೆ ಸವಿಯದ್ದು. ಆಲ್ಕೋಹಾಲಿಕ್ ರಹಿತವಾದದ್ದು. ಇಟೆಲಿಯಲ್ಲಿ ಮಾರಲಾಯಿತು.
ಪೆಪ್ಸಿ ಟ್ವಿಸ್ಟಾವೊ : ಬಲವಾದ ನಿಂಬೆಯ ಸ್ವಾದ, ಬೇಸಗೆಯಲ್ಲಿ ಬ್ರೆಜಿಲ್‌ನಲ್ಲಿ ಮಾರಲಾಯಿತು. ಪೋರ್ಚುಗೀಸ್‌ನಲ್ಲಿ "ಟ್ವಿಸ್ಟಾವೋ" ಎನ್ನುವುದು "ಟ್ಟ್ವಿಸ್ಟ್‌"ನ್ನು ಅಧಿಕಗೊಳಿಸಿರುವುದು.
ಪೆಪ್ಸಿ ವೆನಿಲ್ಲಾ : ವೆನಿಲ್ಲಾ ಕೋಕ್‌‌ಗೆ ಪ್ರತಿಯಾಗಿ ವೆನಿಲ್ಲಾ ಸವಿಯನ್ನು 2003ರಲ್ಲಿ ಕೆನಡಾ ಮತ್ತು .ನಲ್ಲಿ ಬಿಡುಗಡೆ ಮಾಡಲಾಯಿತು. ಪೆಪ್ಸಿ ಐಸ್ ಕ್ರೀಂ ಎಂದು ರಷ್ಯಾದಲ್ಲಿ ಮಾರಲಾಯಿತು.
ಪೆಪ್ಸಿ ಎನರ್ಜಿ ಕೋಲಾ : ಗ್ವಾರಾನಾ ಮತ್ತು ಕೆಫಿನ್ ಅಂಶ ಹೆಚ್ಚಿದೆ. ಕೆಂಪನೆಯ ಬಣ್ಣ. ಅನೇಕ ರಾಷ್ಟಗಳಲ್ಲಿ ಲಭ್ಯವಿದೆ.
ಪೆಪ್ಸಿ ಕಿಕ್ : ಇದು ಪೆಪ್ಸಿ ಎನರ್ಜಿ ಕೋಲಾದ ಅವಳಿ ಸಹೋದರ, ಈ ಪಾನೀಯಲ್ಲಿ ಹೆಚ್ಚಿನ ಮೊತ್ತದ ಕೆಫಿನ್ ಮತ್ತು ಔಷಧೀಯ ಗುಣ ಇರುತ್ತದೆ. 2009ರಿಂದೀಚೆಗೆ ಲಭ್ಯವಿರುತ್ತದೆ, ಗ್ವಾಟೇಮಾಲಾದ ಉದ್ಘಾಟನಾ ಸಂದರ್ಭದಲ್ಲಿ ಈ ಪೆಪ್ಸಿ ಕಿಕ್ ಅನ್ನು ಲ್ಯಾಟಿನ್ ಅಮೆರಿಕಾದಲ್ಲಿ ಪ್ರಾರಂಭಿಸಲಾಯಿತು.
ಗ್ರಾಹಕ ವರದಿಯ ಪ್ರಕಾರ, 1970ರಲ್ಲಿ ಮಾರುಕಟ್ಟೆಯಲ್ಲಿ ಪೆಪ್ಸಿ ಮತ್ತು ಕೋಕಾ-ಕೋಲಾ ಪೈಪೋಟಿ ತೀವ್ರವಾಗಿಯೇ ಮುಂದುವರಿದಿತ್ತು. ಬ್ಲೈಂಡ್ ಟೇಸ್ಟ್ ಪರೀಕ್ಷೆಗಳನ್ನು ಪೆಪ್ಸಿಯು ಅಂಗಡಿಗಳಲ್ಲಿ ನಡೆಸಿತು, ಅದನ್ನು "ಪೆಪ್ಸಿ ಚಾಲೆಂಜ್"ಎಂದು ಕರೆಯಲಾಯಿತು. ಹೆಚ್ಚಿನ ಗ್ರಾಹಕರು ಕೋಲಾ ಬದಲು ಪೆಪ್ಸಿಯ ರುಚಿಗೆ ಆದ್ಯತೆ ನೀಡಿದ್ದಾರೆ ಎಂಬುದು ಈ ಪರೀಕ್ಷೆಗಳಿಂದ ತಿಳಿದು ಬಂತು (ಅದರಲ್ಲಿ ಹೆಚ್ಚು ನಿಂಬೆಎಣ್ಣೆ, ಕಡಿಮೆ ಕಿತ್ತಳೆಎಣ್ಣೆ ಮತ್ತು ವೆನಿಲ್ಲಾ ಬದಲಾಗಿ ವೆನಿಲಿನ್ಅನ್ನು ಉಪಯೋಗಿಸಲಾಗಿದೆ).
ಹೀಗಾಗಿ, ಪೆಪ್ಸಿಯ ಮಾರಾಟ ಏರಲು ಶುರುವಾಯಿತು ಮತ್ತು ಪೆಪ್ಸಿ "ಚಾಲೆಂಜ್" ಸ್ಪರ್ಧೆಯನ್ನು ದೇಶದಾದ್ಯಂತ ಚುರುಕುಗೊಳಿಸಲಾಯಿತು. ಇದನ್ನು "ಕೋಲಾ ಸಮರ" ಎಂದು ಕರೆಯಲಾಯಿತು. 1985ರಲ್ಲಿ ದಿ ಕೋಕಾ-ಕೋಲಾ ಕಂಪೆನಿಯು ಸಾಕಷ್ಟು ಪ್ರಚಾರದ ನಡುವೆ ತನ್ನ ಪಾಕ ಸೂತ್ರವನ್ನು ಬದಲಿಸಿತು. ಪೆಪ್ಸಿ ಚಾಲೆಂಜ್‌ಗೆ ಪ್ರತಿಯಾಗಿ ಹೊಸ ಸೂತ್ರದೊಂದಿಗೆ ತಯಾರಿಸಲಾದ ನ್ಯೂ ಕೋಕ್ ಬಂದಿದೆ ಎಂಬ ಸಿದ್ಧಾಂತವನ್ನು ಮುಂದಿಟ್ಟು ಪ್ರಚಾರ ಮಾಡಲಾಯಿತು.
ಗ್ರಾಹಕರ ನಕಾರಾತ್ಮಕ ಪ್ರತಿಕ್ರಿಯೆಯಿಂದಾಗಿ ಕೋಕಾ-ಕೋಲಾ ತನ್ನ ಮ‌ೂಲ ಪಾಕ ಸೂತ್ರವನ್ನು ಕೂಡಲೇ ನವೀಕರಿಸಿದಾಗ ಅದು ಕೋಕ್‌ "ಕ್ಲಾಸಿಕ್" ಆಯಿತು. ಇದಲ್ಲಿ ದುಬಾರಿ ಹೈಟಿಯನ್ ನಿಂಬೆ ಎಣ್ಣೆಗೆ ಬದಲಾಗಿ ಸಿಹಿಯಾದ ಜೋಳದ ರಸವನ್ನು ಅದು ಬಳಸಿಕೊಂಡಿತು.ಕಾರ್ಬೊನೇಟೆಡ್ ಸಾಫ್ಟ್ ಡ್ರಿಂಕ್ಸ್, ಅಂದರೆ ಕಾರ್ಬನಿಕಾಮ್ಲಗೊಂಡ ಮೃದು ಪಾನೀಯಗಳ ಬಗ್ಗೆ 2008ರಲ್ಲಿ ಬಿವರೇಜ್ ಡೈಜೆಸ್ಟ್ ನೀಡಿರುವ ವರದಿ ಯಂತೆ, ಪೆಪ್ಸಿಕೋದವರ . ಮಾರುಕಟ್ಟೆಯ ಷೇರು ಪಾಲು ಶೇಕಡ 30.8 ಇದ್ದರೆ, ಕೋಕಾ-ಕೋಲಾ ಕಂಪೆನಿಯವರ ಪಾಲು ಶೇಕಡ 42.7 ಇದೆ. .ನ ಮಧ್ಯ ಅಪ್ಪಳಾಚಿಯಾ, ಉತ್ತರ ಡಕೋಟ ಮತ್ತು ಉತಾಹ್‌ ಬಿಟ್ಟರೆ ಬಹುತೇಕ ಕಡೆಗಳಲ್ಲಿ ಕೋಕಾ-ಕೋಲಾ ಪೆಪ್ಸಿಗಿಂತ ಹೆಚ್ಚು ಮಾರಾಟವಾಗಿದೆ. ನ್ಯೂಯಾರ್ಕ್‌ನ ಬಫೆಲ್ಲೋ ನಗರದಲ್ಲಿ ಪೆಪ್ಸಿಯು ಕೋಕಾ-ಕೋಲಾಗಿಂತ ಹೆಚ್ಚು ಅಂದರೆ ಒಂದಕ್ಕೆ ಎರಡರಷ್ಟು ಮಾರಾಟವಾಗುತ್ತದೆ.
ಒಟ್ಟಾರೆಯಾಗಿ, ಕೋಕಾ-ಕೋಲಾ ಪಾನೀಯ ಪೆಪ್ಸಿಗಿಂತ ಹೆಚ್ಚು ಮಾರಾಟವಾಗುತ್ತಿರುವುದು ವಿಶ್ವದ ಹೆಚ್ಚಿನ ಭಾಗಗಳಲ್ಲಿ ಹಾಗೆಯೇ ಮುಂದುವರಿದಿದೆ. ಆದಾಗ್ಯೂ, ಇದು ಭಾರತ; ಸೌದಿ ಅರೇಬಿಯಾ;ಪಾಕಿಸ್ಥಾನ(1990ರಿಂದ ಪೆಪ್ಸಿ ಕಂಪೆನಿಯು ಪಾಕಿಸ್ತಾನ ಕ್ರಿಕೆಟ್ ತಂಡದ ಪ್ರಮುಖ ಪ್ರಾಯೋಜಕ); ಡಾಮಿನಿಕನ್ ರಿಪಬ್ಲಿಕ್; ಗ್ವಾಟೆಮಾಲ,ಕೆನಡಾದ ಪ್ರಾಂತಗಳುಕ್ಯುಬೆಕ್‌,ನ್ಯೂ ಫೌಂಡ್ ಲ್ಯಾಂಡ್ ಮತ್ತು ಲಾಬ್ರಾಡರ್,ನೋವಾ ಸ್ಕೋಟಿಯಾ,ಮತ್ತು ಪ್ರಿನ್ಸ್ ಎಡ್ವರ್ಡ್ ಐಲೆಂಡ್ ಮತ್ತು ಉತ್ತರ ಒಂಟಾರಿ ಯಾ ದೇಶಗಳನ್ನು ಹೊರತುಪಡಿಸಿದೆ.
ಪೆಪ್ಸಿಯು ದೀರ್ಘಕಾಲದಿಂದ ಕೆನಡಾದ ಫ್ರಾಂಕೋಫೋನ್‌ಗಳ ಪಾನೀಯವಾಗಿದ್ದು, ಅದು ತನ್ನ ಉತ್ಪನ್ನಗಳ ಮಾರಾಟದ ಪ್ರಾಬಲ್ಯವನ್ನು ಮುಂದುವರೆಸುವ ಸಲುವಾಗಿ ಸ್ಥಳೀಯ ಪ್ರಖ್ಯಾತ ಕ್ಯುಬಿಕಾಯ್ಸ್‌ಗಳನ್ನು ಅವಲಂಬಿಸಿದೆ. ಕೋಕಾ-ಕೋಲಾದ ಜಾಹೀರಾತು "ಎರ್ವಿವೆರ್ ಇನ್ ದಿ ವರ್ಲ್ಡ್, ಇಟ್ಸ್ ಕೋಕ್" ಗೆ ಪ್ರತಿಯಾಗಿ ಪೆಪ್ಸಿಕೋದವರು "ಹೀಯರ್, ಇಟ್ಸ್ ಪೆಪ್ಸಿ" ಎನ್ನುವ ಘೋಷಣೆಯನ್ನು ಬಳಸಿದ್ದಾರೆ.
ಯಾವುದೇ ರೀತಿಯ ಲೆಕ್ಕ ತೆಗೆದುಕೊಂಡರೂ, 1977ರವರೆಗೂ ಕೋಕಾ-ಕೋಲಾ ಭಾರತದ ಮೃದು ಪಾನೀಯಗಳ ನೇತಾರನಾಗಿತ್ತು, ಆದರೆ ಹೊಸ ಸರ್ಕಾರ ಕೋಕಿನ ತಯಾರಿಕೆಯಲ್ಲಿನ ರಹಸ್ಯ ಸೂತ್ರವನ್ನು ಬಹಿರಂಗಪಡಿಸಬೇಕು ಮತ್ತು ವಿದೇಶ ವಿನಿಮಯ ನಿಯಂತ್ರಣ ಕಾಯಿದೆ ಪ್ರಕಾರ ಅದು ಭಾರತದ ಘಟಕದಲ್ಲಿ ತನ್ನ ಷೇರುಗಳನ್ನು ಕಡಿಮೆಗೊಳಿಸುವಂತೆ ಆದೇಶಿಸಿದ ಕಾರಣ, ಅದು ಭಾರತವನ್ನು ತೊರೆಯಿತು. 1988ರಲ್ಲಿ ಪೆಪ್ಸಿಕೋ ಪಂಜಾಬ್ ಸರ್ಕಾರ ಮಾಲೀಕತ್ವದ ಪಂಜಾಬ್ ಆಗ್ರೊ ಇಂಡಸ್ಟ್ರಿಯಲ್ ಕಾರ್ಪೊರೇಷನ್ ಮತ್ತು ವೋಲ್ಟಾಸ್ ಭಾರತ ಲಿಮಿಟೆಡ್ ಜೊತೆಗೆ ಜಂಟಿ ಒಪ್ಪಂದ ಮಾಡಿಕೊಂಡು ಭಾರತದಲ್ಲಿ ಪ್ರವೇಶ ಪಡೆಯಿತು.
ವಿದೇಶಿ ಬ್ರಾಂಡ್‌ಗಳನ್ನು ಮಾರಾಟ ಮಾಡಲು 1991ರವರೆಗೆ ಅನುಮತಿ ಇರುವವರೆಗೂ, ಈ ಜಂಟಿ ಬಂಡವಾಳ ಹೂಡಿಕೆದಾರರು ಲೆಹರ್ ಪೆಪ್ಸಿಯನ್ನು ಮಾರಾಟ ಮಾಡಿದರು; ಪೆಪ್ಸಿಕೋದವರು ತಮ್ಮ ಪಾಲುದಾರರನ್ನು ಹೊರಗೆ ತಳ್ಳಿ, 1994ರಲ್ಲಿ ಜಂಟಿ ಒಪ್ಪಂದಕ್ಕೆ ಅಂತ್ಯ ಹಾಡಿದರು. 1993ರಲ್ಲಿ ಭಾರತದ ಉದಾರೀಕರಣದ ನೀತಿಯಿಂದಾಗಿ ಕೋಕಾ-ಕೋಲಾ ಕಂಪೆನಿ ಭಾರತಕ್ಕೆ ಹಿಂದಿರುಗಿತು. 2005ರಲ್ಲಿ ಕೋಕಾ-ಕೋಲಾ ಕಂಪೆನಿ ಮತ್ತು ಪೆಪ್ಸಿಕೋ ಜೊತೆಯಾಗಿ ಭಾರತದ ಒಟ್ಟು ಮೃದು ಪಾನೀಯ ಮಾರಾಟದಲ್ಲಿ 95% ರಷ್ಟು ಪಾಲನ್ನು ಹೊಂದಿತ್ತು.
ಕೋಕಾ-ಕೋಲಾದ ಭಾರತದ ಮಾರುಕಟ್ಟೆ ಷೇರು 52.5%ನಷ್ಟಿತ್ತು. ರಷ್ಯಾದಲ್ಲಿ ಪೆಪ್ಸಿಯು ಆರಂಭದಲ್ಲಿ ಕೋಕ್‌ಗಿಂತ ದೊಡ್ದ ಪ್ರಮಾಣದಲ್ಲಿ ಮಾರಾಟದ ಪಾಲು ಹೊಂದಿತ್ತು, ಆದರೆ ಶೀತಲ ಸಮರ ಮುಗಿಯುತ್ತಿದ್ದಂತೆ ಮಾರುಕಟ್ಟೆ ಪಾಲಿನಲ್ಲಿ ಕಡಿತವಾಯಿತು. 1972ರಲ್ಲಿ ಪೆಪ್ಸಿಕೋ ಕಂಪೆನಿಯು ವಸ್ತುಗಳ ಬದಲಿಗೆ ವಸ್ತುವನ್ನು ವಿನಿಮಯ ವ್ಯವಸ್ಥೆಯ ಒಪ್ಪಂದವನ್ನು ಅಂದಿನ ಸೋವಿಯಟ್ ಒಕ್ಕೂಟದ ಸರಕಾರದೊಡನೆ ಮಾಡಿಕೊಂಡಿತು.
ಅದರಂತೆ ಪೆಪ್ಸಿಕೋಲಾ ಆಮದು ಮತ್ತು ಸೋವಿಯತ್‌ನಲ್ಲಿ ಮಾರುಕಟ್ಟೆ ಬದಲಿಗೆ, ಪೆಪ್ಸಿಕೋ ಸಂಸ್ಥೆಗೆ ಪಾಶ್ಚಿಮಾತ್ಯ ಮಾರುಕಟ್ಟೆಗೆ ಸ್ಟೋಲಿಚ್ನಾಯ ವೋಡ್ಕವನ್ನು ರಫ್ತು ಮಾಡುವ ಹಕ್ಕುಗಳನ್ನು ನೀಡಲಾಯಿತು.
ಈ ವಿನಿಮಯದಿಂದಾಗಿ ಪೆಪ್ಸಿಕೋಲಾ .ನಲ್ಲಿ ಮಾರಾಟಗೊಂಡ ಮೊದಲ ವಿದೇಶಿ ಉತ್ಪನ್ನವಾಯಿತು.
ಸ್ಮರಣಶೀಲವಾಗಿ ಕೋಕಾ-ಕೋಲಾ ಸಾಂಸ್ಕೃತಿಕ ಪ್ರತಿಮೆಯಾಯಿತು ಮತ್ತು "ಕೋಕಾ ಕೊಲೊನೈಜೇಶನ್" ವಾಕ್ಯಗಳು ಪ್ರಪಂಚಾದ್ಯಂತ ತತ್ತಿಯಂತೆ ಹರಡಿತು, ಜೊತೆಗೆ ಸೋವಿಯತ್ ವ್ಯವಸ್ಥೆಯೊಂದಿಗೆ ಪೆಪ್ಸಿ-ಕೋಲಾ ಮತ್ತು ಅದರ ಸಂಬಂಧ ಇನ್ನಷ್ಟು ಗಟ್ಟಿಯಾಯಿತು. 1990ರ ಆರಂಭದಲ್ಲಿ "ಪೆಪ್ಸಿ-ಸ್ಟ್ರೋಯ್ಕ" ಪದವು ಮೈಕಲ್ ಗೊರ್ಬಚೇವ್‌ರ ಸೋವಿಯತ್ ಒಕ್ಕೂಟದ ಸುಧಾರಣಾ ನಿಯಮ "ಪೆರೆಸ್ತ್ರೋಯ್ಕಾ"ಗೆ ಶ್ಲೇಷೆಯಾಗಿ ಕಂಡು ಬರುತ್ತಿತ್ತು, ಈ ಸುಧಾರಣಾ ನೀತಿಯಿಂದ ಸಡಗರಪಡುವುದರಲ್ಲಿ ಅರ್ಥವಿಲ್ಲ ಮತ್ತು ದೇಶೀಯ ಶ್ರೀಮಂತ ಪಾನೀಯಗಳಿಗೆ ಪ್ರತಿಯಾಗಿ ಪಾಶ್ಚಿಮಾತ್ಯ ಉತ್ಪನ್ನಗಳನ್ನು ಸೆಳೆಯುವ ಪ್ರಯತ್ನ ಎಂಬುದು ವಿಮರ್ಶಕರ ಅಭಿಪ್ರಾಯವಾಗಿತ್ತು.
ಪೆಪ್ಸಿಯು ಸೋವಿಯತ್ ಒಕ್ಕೂಟ ಪ್ರವೇಶಿಸಿದ ಅಮೆರಿಕದ ಮೊದಲ ಉತ್ಪನ್ನಗಳಲ್ಲೊಂದಾಗಿದೆ. ಅದು ಕ್ರಮೇಣ ಸೋವಿಯತ್ ನೀತಿಯಲ್ಲಿ ಹಾಸುಹೊಕ್ಕಾಯಿತಲ್ಲದೆ, ಉಭಯಗ ಬಣಗಳ ಸಂಬಂಧದ ಕುರುಹಾಯಿತು. ಇದು ರಷ್ಯಾದ ಲೇಖಕ ವಿಕ್ಟರ್ ಪೆಲಿವಿನ್‌ರವರ ಪುಸ್ತಕ "ಜನರೇಶನ್ ಪಿ"ಯಲ್ಲೂ ಪ್ರತಿಫಲನಗೊಂಡಿತು.
1989ರಲ್ಲಿ ಬಿಲ್ಲಿ ಜೋಯಲ್ ಅವರು ಎರಡು ಕಂಪೆನಿಗಳ ಪೈಪೋಟಿಯನ್ನು "ವಿ ಡೋಂಟ್ ಸ್ಟಾರ್ಟ್ ದಿ ಫೈರ್" ಎಂಬ ತಮ್ಮ ಹಾಡಿನಲ್ಲಿ ಪ್ರಸ್ತಾಪಿಸುತ್ತಾರೆ. ಅನೇಕ ಸಂಗೀತಗಾರರು ತಮ್ಮ ಜಾಹೀರಾತು ಪ್ರಚಾರದಲ್ಲಿ "ರಾಕ್ ಆಂಡ್ ರೋಲ್ ಆಂಡ್ ಕೋಲಾ ವಾರ್ಸ್" ಎಂಬ ಸಾಲನ್ನು ಪೆಪ್ಸಿ ಮತ್ತು ಕೋಕ್‌ಗೆ ಅನ್ವಯಿಸುವಂತೆ ಬಳಸಿದ್ದಾರೆ. ಕೋಕ್‌ ಪೌಲಾ ಅಬ್ದುಲ್ ಅನ್ನು ಬಳಸಿದರೆ, ಪೆಪ್ಸಿ ಮೈಕಲ್ ಜಾಕ್ಸನ್‌‌ನ ಹೆಸರನ್ನು ಬಳಸಿದ್ದಾರೆ. ಈ ಕಂಪೆನಿಗಳು ತಮ್ಮ ಪಾನೀಯಗಳನ್ನು ಜಾಹೀರಾತು ಮಾಡಲು ಬೇರೆ ಸಂಗೀತಗಾರರನ್ನು ಬಳಸಿಕೊಳ್ಳುವುದನ್ನು ಮುಂದುವರೆಸಿದವು.
1992ರಲ್ಲಿ ಸೋವಿಯತ್ ಕುಸಿತದಿಂದಾಗಿ ಕೋಕಾ-ಕೋಲಾವನ್ನು ರಷ್ಯಾದ ಮಾರುಕಟ್ಟೆಗೆ ಪರಿಚಯಿಸಲಾಯಿತು. ಹೊಸ ವ್ಯವಸ್ಥೆಯ ಜೊತೆ ಅದು ಸೇರಿಕೊಂಡದ್ದರಿಂದ, ಮತ್ತು ಪೆಪ್ಸಿ ಆದಾಗಲೇ ಹಳತಾಗಿದ್ದುದರಿಂದ ಕೋಕಾ-ಕೋಲಾ ತ್ವರಿತವಾಗಿ ಮಾರುಕಟ್ಟೆ ಪಾಲನ್ನು ಗಣನೀಯವಾಗಿ ವಶಪಡಿಸಿಕೊಂಡಿತು. ಇಲ್ಲದಿದ್ದರೆ ಅಷ್ಟನ್ನು ಸಾಧಿಸಲು ಹಲವು ವರ್ಷಗಳೇ ಬೇಕಾಗುತ್ತಿತ್ತು. ಜುಲೈ 2005ರಷ್ಟು ಹೊತ್ತಿಗೆ ಕೋಕಾ-ಕೋಲಾ 19.4 ಶೇಕಡ ಮಾರುಕಟ್ಟೆಯ ಪಾಲನ್ನು ಸಂಭ್ರಮಿಸುತ್ತಿದ್ದರೆ, ಪೆಪ್ಸಿಯ ಮಾರುಕಟ್ಟೆಯ ಪಾಲು ಕೇವಲ 13 ಶೇಕಡ ಇತ್ತು.
1992ರವರೆಗೂ ಪೆಪ್ಸಿಯು ತನ್ನ ಮೃದು ಪಾನೀಯವನ್ನು ಇಸ್ರೇಲಿನಲ್ಲಿ ಮಾರಾಟ ಮಾಡಲಿಲ್ಲ. ಅರಬ್ಬರು ಈ ಹಿಂದೆ ಪೆಪ್ಸಿಯನ್ನು ಬಹಿಷ್ಕರಿಸಿದ್ದಾಗ ಅವರ ಜೊತೆ ಸೆಣಸಾಡಲು ಹಿಂಜರಿದಿದ್ದ ಪೆಪ್ಸಿಯು ಅನೇಕ ಇಸ್ರೇಲಿಗಳು ಮತ್ತು ಅಮೆರಿಕಾದ ಕೆಲವು ಯಹೂದಿ ಸಂಸ್ಥೆಗಳ ಕೆಂಗಣ್ಣಿಗೆ ಗುರಿಯಾಗಿತ್ತು. ಆದರೆ ಅರಬ್ ಪ್ರಪಂಚದಲ್ಲಿ ದೊಡ್ದ ಮಟ್ಟದಲ್ಲಿ ಲಾಭದಾಯಕ ವ್ಯಾಪಾರ ಮಾಡುತ್ತಿದ್ದ ಪೆಪ್ಸಿ ಇದನ್ನು ಅಲ್ಲಗಳೆಯಿತು. ಪೆಪ್ಸಿ ಇಸ್ರೇಲ್‌ನಿಂದ ಹೊರಗುಳಿಯಲು ರಾಜಕೀಯ ಕಾರಣವಾಯಿತೇ ಹೊರತು, ಆರ್ಥಿಕ ಕಾರಣಗಳಲ್ಲ.
1975ರಲ್ಲಿ ಪೆಪ್ಸಿಯು ಪೆಪ್ಸಿ ಚಾಲೆಂಜ್ ಎಂಬ ಹೊಸ ಮಾರಾಟ ತಂತ್ರವನ್ನು ಪರಿಚಯಿಸಿತು, ಅದು ಹೇಗಿತ್ತೆಂದರೆ, ವ್ಯಕ್ತಿಯೊಬ್ಬನು ಕಣ್ಮುಚ್ಚಿ ಪೆಪ್ಸಿ-ಕೋಲಾ ಮತ್ತು ಅದರ ಪ್ರತಿ ಸ್ಫರ್ಧಿ ಕೋಕಾ-ಕೋಲಾವನ್ನು ಕುಡಿದು ಅದರ ರುಚಿ ಹೇಳಬೇಕಿತ್ತು. ಈ ಸಂದರ್ಭದಲ್ಲಿ ಬಹುತೇಕರು ಎರಡು ಸೌಮ್ಯ ಪಾನೀಯಗಳಲ್ಲಿ ಪೆಪ್ಸಿಯನ್ನು ಉತ್ತಮವೆಂದು ಆಯ್ಕೆ ಮಾಡಿಕೊಂಡರು. ಪೆಪ್ಸಿಕೊ ಸಂಸ್ಥೆಯು ಇದರ ಫಲಿತಾಂಶಗಳನ್ನು ಟಿವಿ ದೂರದರ್ಶನದ ಜಾಹೀರಾತುಗಳಲ್ಲಿ ಸಾರ್ವಜನಿಕವಾಗಿ
ವರದಿ ಮಾಡುವ ಮ‌ೂಲಕ ಪ್ರಚಾರದ ಭಾರಿ ಲಾಭವನ್ನು ಪಡೆದುಕೊಂಡಿತು. 1976ರಲ್ಲಿ ಪೆಪ್ಸಿಯು, ಟೊಲೆಡೋದ ಬಾಟ್ಲರ್ಸ್‌ನವರು, ಓಹಿಯೋ ಮೊದಲ ಬಾರಿಗೆ ಡೆನಿಸ್ ಮಕ್‌ ಮಹಿಳಾ ಮಾರಾಟಗಾರ್ತಿಯನ್ನು ನೇಮಿಸಿಕೊಂಡಿತು, ಯುನೈಟೆಡ್ ಸ್ಟೇಟ್ಸ್‌ನ ಇನ್ನೂರು ವರ್ಷದ ಆಚರಣೆ ಪ್ರಯುಕ್ತ ಈ ನೇಮಕಾತಿ ನಡೆದಿತ್ತು. 1996ರಲ್ಲಿ ಪೆಪ್ಸಿಕೋದವರು ಅತ್ಯಂತ ಯಶಸ್ವಿ ಪೆಪ್ಸಿ ಸ್ಟಫ್ ಎನ್ನುವ ವ್ಯಾಪಾರದ ತಂತ್ರವನ್ನು ಜಾರಿಗೆ ತಂದರು. 2002ರ ಹೊತ್ತಿಗೆ ಪ್ರೋಮೋ ಮ್ಯಾಗಜೀನ್‌ನವರು, ಈ ಹೊಸ ವ್ಯಾಪಾರ ತಂತ್ರ ವ್ಯಾಪಾರವನ್ನು ಉತ್ತೇಜಿಸುವಲ್ಲಿ ಹೊಸ ವ್ಯಾಖ್ಯಾನ ಬರೆದಿದೆ ಎಂದು ವರ್ಣಿಸುತ್ತಾ, 16 "ಏಜ್ ಲೆಸ್ ವಂಡರ್ಸ್" ಗಳಲ್ಲಿ ಇದೂ ಒಂದು ಉದ್ಘರಿಸಿದರು.
2007ರಲ್ಲಿ ಪೆಪ್ಸಿಕೋದವರು ತಮ್ಮ ಕ್ಯಾನನ್ನು ಹದಿನಾಲ್ಕನೆಯ ಬಾರಿಗೆ ಪುನರ್‌ವಿನ್ಯಾಸ ಮಾಡಿದರು, ಮತ್ತು ಅದೇ ಮೊದಲ ಬಾರಿಗೆ ಪ್ರತಿ ಕ್ಯಾನಿನ ಮ‌ೂವತ್ತು ವಿವಿಧ ಬಗೆಯ ಹಿನ್ನೆಲೆಯನ್ನು ಸೇರಿಸಿಕೊಂಡರು, ಅಲ್ಲದೆ ಪ್ರತಿ ಮ‌ೂರು ವಾರಕ್ಕೊಮ್ಮೆ ಹೊಸ ಹಿನ್ನೆಲೆ ಚಿತ್ರವುಳ್ಳ ಕ್ಯಾನನ್ನು ಪರಿಚಯಿಸಿದರು. ಅವರ ಹಿನ್ನೆಲೆ ವಿನ್ಯಾಸವೊಂದು 73774 ಪುನರಾವರ್ತಿತ ಸಂಖ್ಯೆಗಳ ಸರಣಿಯನ್ನು ಒಳಗೊಂಡಿದೆ. ಇದು ದೂರವಾಣಿ ಕೀಪ್ಯಾಡ್‌ನ "ಪೆಪ್ಸಿ" ಶಬ್ದದ ಸಂಖ್ಯಾ ಸೂಚಕವಾಗಿದೆ.
2008ರ ಕೊನೆಯಲ್ಲಿ, ಪೆಪ್ಸಿ ಕಂಪೆನಿಯು ತನ್ನ ಎಲ್ಲಾ ಬ್ರಾಂಡ್‌ಗಳನ್ನು ಕೂಲಂಕುಷ ಪರೀಕ್ಷೆಗೆ ಒಳಪಡಿಸಿದ್ದೇ ಅಲ್ಲದೆ, ಏಕಕಾಲಕ್ಕೆ ಹೊಸ ಲೋಗೊ ಮತ್ತು ಕನಿಷ್ಠ ಗುರುತಿನ ವಿನ್ಯಾಸವನ್ನು ಪರಿಚಯಿಸಿತು. ಈ ಪುನರ್‌ವಿನ್ಯಾಸವನ್ನು ಕೊಕೊ-ಕೋಲಾದ ಹಿಂದಿನ ಸರಳೀಕೃತ ಕ್ಯಾನ್ ಮತ್ತು ಬಾಟಲ್ ವಿನ್ಯಾಸಗಳಿಗೆ ಹೋಲಿಸಬಹುದಾಗಿತ್ತು. 2008ರ 4ನೇಯ ತ್ರೈಮಾಸಿಕದಲ್ಲಿ ಪೆಪ್ಸಿಯು, ಗೂಗಲ್ ಮತ್ತು ಯು ಟ್ಯೂಬ್ ಜೊತೆಗೂಡಿ ಯುಟ್ಯೂಬ್, ಪಾಪ್‌ಟಬ್‌ನಲ್ಲಿ ಮೊದಲ ದೈನಿಕ ಮನರಂಜನೆ ಕಾರ್ಯಕ್ರಮವನ್ನು ಆರಂಭಿಸಿತು. ಈ ದೈನಿಕ ಪ್ರದರ್ಶನವು ಪಾಪ್ ಸಂಸ್ಕೃತಿ, ಇಂಟರ್ನೆಟ್ ವೈರಸ್ ಕುರಿತ ವೀಡಿಯೋಗಳು ಮತ್ತು ಪ್ರಖ್ಯಾತರ ಬಗ್ಗೆಗಿನ ಗಾಸಿಪ್ ‌ಅನ್ನು ಬಿತ್ತರಿಸುತ್ತದೆ. ಪೆಪ್ಸಿ ಪ್ರತಿದಿನವೂ ಪಾಪ್‌ಟಬ್‌ನಲ್ಲಿ ಹೊಸ ಕಾರ್ಯಕ್ರಮವನ್ನು ಬಿತ್ತರಿಸುತ್ತದೆ.
2007ರಿಂದ ಪೆಪ್ಸಿ, ಲೇಸ್ ಮತ್ತು ಗ್ಯಾಟೋರೇಡ್ ಕಂಪೆನಿಗಳು ಕೆನಡಾದ ಅತೀ ಹೆಚ್ಚಿನ ಹಾಕಿ ಅಭಿಮಾನಿಗಳಿಗಾಗಿ, "ಬ್ರಿಂಗ್ ಹೋಂ ದಿ ಕಪ್," ಸ್ಪರ್ಧೆಯನ್ನು ಏರ್ಪಡಿಸಿದವು. ಸ್ಟಾನ್ಲಿ ಕಪ್ ಮತ್ತು ಮಾರ್ಕ್ ಮೆಸೈರ್‌ನೊಡನೆ ತಮ್ಮ ತವರು ಪಟ್ಟಣದಲ್ಲಿ ಪಾರ್ಟಿಯನ್ನು ಗೆಲ್ಲುವ ಅವಕಾಶಕ್ಕಾಗಿ ವೀಡಿಯೋಗಳು, ಭಾವಚಿತ್ರಗಳು, ಅಥವಾ ಪ್ರಬಂಧಗಳನ್ನು ಕಳುಹಿಸುವಂತೆ ಹಾಕಿ ಅಭಿಮಾನಿಗಳಿಗೆ ಸೂಚಿಸಲಾಯಿತು. "ಬ್ರಿಂಗ್ ಹೋಂ ದ ಕಪ್," 2009ರಲ್ಲಿ "ಟೀಂ ಅಪ್ ಆಂಡ್ ಬ್ರಿಂಗ್ ಹೋಂ ದ ಕಪ್" ಎಂದು ಬದಲಾಯಿತು.
ಮಾರಾಟ ತಂತ್ರದಲ್ಲೂ ಹೊಸತೊಂದನ್ನು ಪರಿಚಯಿಸಲಾಯಿತು; ಒಟ್ಟು ತಂಡ ಸ್ಪರ್ಧೆಯಲ್ಲಿ ಪಾಲ್ಗೊಳ್ಳಬೇಕು ಮತ್ತು ತಂಡದ ಪರವಾಗಿ ವೀಡಿಯೋ, ಭಾವಚಿತ್ರ ಇತ್ಯಾದಿಗಳನ್ನು ಕಳುಹಿಸುವಂತೆ ಅಭಿಮಾನಿಗಳಲ್ಲಿ ತಂಡ ಕೇಳಿಕೊಂಡಲ್ಲಿ ಮಾರ್ಕ್ ಮೆಸೈರ್‌‌ ತಾನಾಗಿಯೇ ಸ್ಟಾನ್ಲಿ ಕಪ್ಅನ್ನು ತಂಡದ ತವರು ಪಟ್ಟಣಕ್ಕೆ ತಂದುಕೊಡುತ್ತಾನೆ ಎಂದು ಪ್ರಚಾರ ತಂತ್ರ ಹೇಳುತ್ತದೆ. ಪೆಪ್ಸಿ ಕಂಪೆನಿಯು ಉತ್ತರ ಅಮೆರಿಕಾದ ನಾಲ್ಕು ಪ್ರಧಾನ ವೃತ್ತಿಪರ ಕ್ರೀಡಾ ಲೀಗ್‌ಗಳೊಂದಿಗೆ ಅಧಿಕೃತ ಪ್ರಾಯೋಜಕತ್ವ ಹೊಂದಿದೆ;
ರಾಷ್ಟೀಯ ಫುಟ್‌ಬಾಲ್ ಲೀಗ್,ರಾಷ್ಟೀಯ ಹಾಕಿ ಲೀಗ್ ಮತ್ತು ಮೇಜರ್ ಲೀಗ್ ಬೇಸ್‌ಬಾಲ್ ಎಂಬ ಮ‌ೂರು ಕ್ರೀಡಾ ಲೀಗ್‌ಗಳಿಗೆ ಅಧಿಕೃತ ಪ್ರಾಯೋಜಕರಾಗಿದ್ದಾರೆ. ಪೆಪ್ಸಿಯು ಮೇಜರ್ ಲೀಗ್ ಸಾಸರ್ ಅನ್ನು ಕೂಡ ಪ್ರಾಯೋಜಿಸುತ್ತದೆ. ಅಂತರರಾಷ್ಟ್ರೀಯ ಕ್ರಿಕೆಟ್ ತಂಡಗಳ ಜೊತೆಗೂ ಪೆಪ್ಸಿಯು ಪ್ರಾಯೋಜಕತ್ವ ಒಪ್ಪಂದಗಳನ್ನು ಮಾಡಿಕೊಂಡಿದೆ. ಪೆಪ್ಸಿ ಬ್ರಾಂಡ್ ಪ್ರಾಯೋಜಿಸುವ ಅನೇಕ ತಂಡಗಳ ಪೈಕಿ ಪಾಕಿಸ್ತಾನದ ಕ್ರಿಕೆಟ್ ತಂಡವೂ ಒಂದು. ತಂಡದ ಸದಸ್ಯರು ಆಡುವಾಗ ಅವರು ಧರಿಸಿದ ಬಟ್ಟೆಗಳ ಮುಂಭಾಗದಲ್ಲಿ ಪೆಪ್ಸಿ ಲೋಗೋ ಮುದ್ರಿಸಿರುವುದನ್ನು ಕಾಣಬಹುದು. ಜುಲೈ 6, 2009ರಂದು ಪೆಪ್ಸಿಯು, ರಷ್ಯಾದಲ್ಲಿ ಮುಂದಿನ ಮ‌ೂರು ವರ್ಷಗಳಲ್ಲಿ $1 ಬಿಲಿಯನ್‌ ಬಂಡವಾಳ ಹೂಡಿ, ರಷ್ಯಾದಲ್ಲಿ ತನ್ನ ಒಟ್ಟು ಬಂಡವಾಳವನ್ನು $4 ಬಿಲ್ಲಿಯನ್‌‌‌ಗೆ ಏರಿಸುವುದಾಗಿ ಘೋಷಿಸಿತು.
ಜುಲೈ 2009ರಲ್ಲಿ, ಆರ್ಜೆಂಟೀನಾದಲ್ಲಿ ಪೆಪ್ಸಿಯು ತನ್ನನ್ನು ತಾನು ಪೆಕ್ಸಿ ಎಂದು ಕರೆದುಕೊಂಡು ಮಾರಾಟ ಮಾಡಿತು. ಆರ್ಜೆಂಟೀನಾದ 25%ರಷ್ಟು ಜನ ಸಂಖ್ಯೆ ತಪ್ಪಾಗಿ ಆ ರೀತಿ ಉಚ್ಚರಿಸುತ್ತಿದುದ್ದರಿಂದ ಅದಕ್ಕೆ ಸ್ಪಂದಿಸಿ ಮಿಕ್ಕೆಲ್ಲರೂ ಅದೇ ರೀತಿ ಉಚ್ಚರಿಸಲೆಂದು ಪೆಕ್ಸಿ ಎಂದು ತನ್ನನ್ನು ಕರೆದುಕೊಂಡಿತು.
ಅಕ್ಟೋಬರ್ 2008ರಲ್ಲಿ ಪೆಪ್ಸಿಯು, ತನ್ನ ಲೋಗೊವನ್ನು ಪುನರ್ ವಿನ್ಯಾಸಗೊಳಿಸುವುದಾಗಿ ಮತ್ತು ತನ್ನ ಬಹುತೇಕ ಉತ್ಪನ್ನಗಳನ್ನು 2009ರ ಆದಿಯಲ್ಲಿ ಮರು ಬ್ರಾಂಡ್ ಮಾಡುವುದಾಗಿ ಘೋಷಿಸಿತು. 2009ರಲ್ಲಿ ಪೆಪ್ಸಿ,ಡೈಯಟ್ ಪೆಪ್ಸಿ ಮತ್ತು ಪೆಪ್ಸಿ ಮ್ಯಾಕ್ಸ್ ಎಂಬ ಬ್ರಾಂಡ್‌ ಹೆಸರುಗಳಲ್ಲಿ ಎಲ್ಲಾ ಸಣ್ಣ ಅಕ್ಷರಗಳ ಫಾಂಟ್‌ಗಳನ್ನು ಬಳಸಿತು. ಡೈಯಟ್ ಪೆಪ್ಸಿ ಮ್ಯಾಕ್ಸ್‌ಅನ್ನು ಪೆಪ್ಸಿ ಮ್ಯಾಕ್ಸ್ ಎಂದು ಪುನಃ ಬ್ರಾಂಡ್ ಮಾಡಲಾಯಿತು. ಉತ್ಪನ್ನಕ್ಕೆ ತಕ್ಕಂತೆ ವಿವಿಧ ಕೋನಗಳಿಗೆ ಬಾಗಿಕೊಂಡಿರುವ ನಡುವಿನ ಬಿಳಿಯ ಪಟ್ಟಿಯೊಂದಿಗೆ, ಬ್ರಾಂಡ್‌ಗಳ ನೀಲಿ ಮತ್ತು ಕೆಂಪು ಗೋಳದ ಟ್ರೇಡ್ ಮಾರ್ಕ್‌ಗಳು "ಸ್ಮೈಲ್ಸ್"ಗಳ ಸರಣಿಗಳಾಗಿ ಪರಿವರ್ತನೆಯಾದವು.
ಕೆನಡಾ,ಬ್ರೆಜಿಲ್,ಬೋಲಿವಿಯಾ,ಗ್ವಾಟೆಮಾಲಾ,ನಿಕರಾಗುವಾ,ಹೊಂಡುರಸ್, ಸಾಲ್ವೆಡಾರ್,ಕೊಲಂಬಿಯಾ,ಆರ್ಜೆಂಟೀನಾ,ಪ್ಯುರ್ಟೊ ರಿಕೊ,ಕೋಸ್ಟ್ ರಿಕಾ,ಪನಾಮಾ ಮತ್ತು ಆಸ್ಟ್ರೇಲಿಯಾ ದೇಶಗಳಲ್ಲಿ "ಸ್ಮೈಲ್" ಲೋಗೊದೊಂದಿಗೆ ಪೆಪ್ಸಿಯನ್ನು ಮಾರಾಟ ಮಾಡಲಾಗುತ್ತಿದ್ದರೆ, ಇನ್ನುಳಿದ ರಾಷ್ಟ್ರಗಳಲ್ಲಿ ಎಲ್ಲ ತೆರನಾದ ಪ್ಯಾಕಿಂಗ್ ಮಾಡುವಾಗಲೂ ಹಳೆಯ ವಿನ್ಯಾಸ ಬಳಸುವುದನ್ನೇ ಮುಂದುವರಿಸಲಾಗಿದೆ. ಆಸ್ಟ್ರೇಲಿಯಾದಲ್ಲಿನ ಪೆಪ್ಸಿ ಹಾಗೂ ಪೆಪ್ಸಿ ಮ್ಯಾಕ್ಸ್ ಕ್ಯಾನ್‌ಗಳು ಮತ್ತು ಬಾಟಲಿಗಳು ಸ್ಥಳೀಯ ಮಾದರಿಯ ಹೊಸ ಪೆಪ್ಸಿ ಲೋಗೊವನ್ನು ಬಳಸುತ್ತಿವೆ. ಪೆಪ್ಸಿ ಪದ ಮತ್ತು ಲೋಗೊ ಹೊಸ ಶೈಲಿಯಲ್ಲಿದೆ, ಆದರೆ "ಮ್ಯಾಕ್ಸ್" ಪದ ಇನ್ನೂ ಹಿಂದಿನ ಶೈಲಿಯಲ್ಲೇ ಇದೆ. 2009ರ ನವಂಬರ್ ತಿಂಗಳು ಕಳೆದರೂ, ಪೆಪ್ಸಿ ವೈಲ್ಡ್ ಚೆರ್ರಿಯ ಬಾಟಲಿಗಳು ಮತ್ತು ಕ್ಯಾನ್‌ಗಳು 2003ರ ಪೆಪ್ಸಿ ವಿನ್ಯಾಸವನ್ನೇ ಹೊತ್ತಿವೆ.
ಪೆಪ್ಸಿ-ಕೋಲಾದ ಹೊಸ ಅಧ್ಯಕ್ಷರನ್ನಾಗಿ ವಾಲ್ಟರ್ ಮ್ಯಾಕ್ ಅವರನ್ನು ನೇಮಿಸಲಾಯಿತು ಮತ್ತು 1940ರ ನಂತರದ ವರ್ಷಗಳುದ್ದಕ್ಕೂ ಅವರು ಕಂಪೆನಿಗೆ ಮಾರ್ಗದರ್ಶನ ಮಾಡಿದರು. ಮ್ಯಾಕ್ ಪ್ರಗತಿಪರ ವಿಷಯಗಳನ್ನು ಬೆಂಬಲಿಸುತ್ತಿದ್ದರು, ಮತ್ತು ಕಂಪೆನಿಯ ಜಾಹೀರಾತಿ ನಲ್ಲಿ ಆಫ್ರಿಕನ್-ಅಮೇರಿಕನರ ನಿರ್ಲಕ್ಷ ಅಥವಾ ಕಪ್ಪು ಜನಾಂಗದವರನ್ನು ರೂಢಿ ಮಾದರಿಯಲ್ಲೇ ಚಿತ್ರಿಸುತ್ತಿರುವುದನ್ನು ಗಮನಿಸಿದರು. ಆಫ್ರಿಕನ್-ಅಮೇರಿಕನ್ನರದ್ದು ಸ್ಥಾಪಿತಗೊಳ್ಳದ ಮಾರುಕಟ್ಟೆಯಾಗಿತ್ತು, ಮತ್ತು ಜಾಹೀರಾತಿನಲ್ಲಿ ಅವರನ್ನು ನೇರ ಗುರಿಯನ್ನಾಗಿಸಿದಾಗ ಪೆಪ್ಸಿಯ ಮಾರುಕಟ್ಟೆ ಪಾಲು ಲಾಭದಾಯಕವಾಗಿಯೇ ಇತ್ತು ಎಂಬುದು ಮ್ಯಾಕ್‌ಗೆ ಅರಿವಾಯಿತು. ಇದನ್ನು ಕೊನೆಗಾಣಿಸಲು ಮ್ಯಾಕ್, ಕರಿಯ ಜನಾಂಗದ ಮಾರಾಟ ತಂಡದ ನೇತೃತ್ವವಹಿಸಲು "ಫ್ರಮ್ ದಿ ನೀಗ್ರೋ ನ್ಯೂಸ್ ಪೇಪರ್ ಫೀಲ್ಡ್‌" ನ ಜಾಹೀರಾತು ನಿರ್ವಾಹಕ ಹೆನೆನ್ ಸ್ಮಿತ್ ಅವರನ್ನು ನೇಮಿಸಿದರು.
ಆದರೆ ವಿಶ್ವ ಸಮರ ಇನ್ನೇನು ಸನ್ನಿಹಿತವಾಗಿದ್ದರಿಂದ ಈ ನೇಮಕಾತಿ ರದ್ದಾಯಿತು. 1947ರಲ್ಲಿ ಮ್ಯಾಕ್ ಮತ್ತೆ ತಮ್ಮ ಯತ್ನವನ್ನು ಪುನರಾರಂಭಿಸಿದರು. ಹನ್ನೆರಡು ಜನರ ತಂಡವನ್ನು ಮುನ್ನಡೆಸಲು ಎಡ್ವರ್ಡ್ ಎಫ್.ಬಾಯ್ಡ್ ಅವರನ್ನು ನೇಮಿಸಿದರು. ಅವರು ಅಮೆರಿಕಾದ ಕರಿಯರನ್ನು ಧನಾತ್ಮಕವಾಗಿ ಚಿತ್ರಿಸಿದರು. ಅಂತಹ ಜಾಹೀರಾತೊಂದರಲ್ಲಿ ನಗು ಮೊಗದ ತಾಯಿಯೊಬ್ಬರು ಆರು ಪ್ಯಾಕ್‌ಗಳ ಪೆಪ್ಸಿಯನ್ನು ಹಿಡಿದುಕೊಂಡಿರುವಂತೆ ಚಿತ್ರಿಸಿದ್ದರು.
ಜಾಹೀರಾತಿನಲ್ಲಿ ತಾಯಿಯ ಪಾತ್ರದಲ್ಲಿ ಕಾಣಿಸಿಕೊಂಡವರ ಮಗ ಉನ್ನತ ಸ್ಥಾನಕ್ಕೇರಿದನು.
"ಲೀಡರ್ಸ್ ಇನ್ ದೆಯರ್ ಫೀಲ್ಡ್ಸ್" ಎಂಬ ಶಿರೋನಾಮೆಯ ಇನ್ನೊಂದು ಜಾಹೀರಾತು ಪ್ರಚಾರದಲ್ಲಿ ನೋಬೆಲ್ ಶಾಂತಿ ಪ್ರಶಸ್ತಿ ಪಡೆದ ರಾಲ್ಫ್ ಬಂಚ್ ಮತ್ತು ಛಾಯಾಗ್ರಾಹಕ ಗಾರ್ಡನ್ ಪಾರ್ಕ್ಸ್ ಅವರನ್ನೊಳಗೊಂಡ ಇಪ್ಪತ್ತು ಪ್ರಖ್ಯಾತ ಆಫ್ರಿಕನ್-ಅಮೇರಿಕ ನ್ನರನ್ನು ಬಳಸಿಕೊಳ್ಳಲಾಯಿತು. ಬಾಯ್ಡ್ ಸಹ ರಾಷ್ಟ್ರಾದ್ಯಂತ ಪೆಪ್ಸಿಯ ಮಾರಾಟವನ್ನು ಪ್ರವರ್ತಿಸಲು ಕರಿಯ ಜನಾಂಗದವರೇ ತುಂಬಿದ ಇಪ್ಪತ್ತು ಮಂದಿಯ ತಂಡವನ್ನು ರಚಿಸಿದರು. .ನಾದ್ಯಂತ ವರ್ಣಭೇಧ ಮತ್ತು ಜಿಮ್ ಕ್ರೋ ನಿಯಮಗಳು ಇದುದ್ದರಿಂದ ಬಾಯ್ಡ್ ತಂಡ ಪಕ್ಷಪಾತ ಎದುರಿಸಬೇಕಾಯಿತು, ಅದು ಎಷ್ಟರಮಟ್ಟಿಗೆ ಇತ್ತೆಂದರೆ ಪೆಪ್ಸಿಯ ಸಹ-ನೌಕರರು ಕ್ಲು ಕ್ಲುಕ್ಸ್ ಕ್ಲಾನ್‌‌ ನಿಂದ ಅವಮಾನಕ್ಕೊಳಗಾದರಲ್ಲದೆ, ಬೆದರಿಕೆಯನ್ನೂ ಎದುರಿಸಿದರು.
ಇನ್ನೊಂದು ಕಡೆ ಅವರು ವರ್ಣಭೇಧವನ್ನು ಮಾರಾಟದ ಒಂದಂಶವನ್ನಾಗಿಯೂ ಉಪಯೋಗಿಸುತ್ತಿದ್ದರು. ಕೋಕ್‌ನವರು ಕರಿಯರನ್ನು ನೌಕರಿಗೆ ತೆಗೆದುಕೊಳ್ಳದಿರುವುದನ್ನು ಮತ್ತು ಕೋಕ್ ಅಧ್ಯಕ್ಷರು ಪ್ರತ್ಯೇಕತವಾದಿ ಜಾರ್ಜಿಯಾದ ಗವರ್ನರ್ ಹರ್ಮನ್ ಟಾಲೆಡ್ಜ್, ಬೆಂಬಲಿಸುವುದನ್ನು ತೀವ್ರವಾಗಿ ಟೀಕಿಸುತ್ತಿದ್ದರು. ಇದರ ಫಲಶೃತಿಯಾಗಿ, ಪೆಪ್ಸಿಯ ಮಾರುಕಟ್ಟೆಯ ಷೇರುಗಳು ಕೋಕ್‌‌ಗೆ ಹೋಲಿಸಿದಲ್ಲಿ ನಾಟಕೀಯವಾಗಿ ಮೇಲೇರಿತು. ಪೆಪ್ಸಿಯ ಮಾರಾಟ ತಂಡ ಚಿಕಾಗೋಗೆ ಭೇಟಿ ಕೊಟ್ಟ ನಂತರ, ಚಿಕಾಗೋದಲ್ಲಿ ಪೆಪ್ಸಿಯ ಷೇರುಗಳು ಮೊದಲ ಬಾರಿಗೆ ಕೋಕ್‌ನವರಿಗಿಂತ ಮುಂದಿತ್ತು.
ಕರಿಯರ ಮಾರುಕಟ್ಟೆ ಮೇಲೆಯೇ ವಿಶೇಷ ಗಮನಹರಿಸಿದ್ದರಿಂದ, ಕಂಪೆನಿಯ ಒಳಗಡೆ ಮತ್ತು ಅದರ ಅಂಗ ಸಂಸ್ಥೆಗಳಲ್ಲಿ ತಲ್ಲಣವುಂಟಾಯಿತು. ಕರಿಯರ ಮೇಲೆ ಮಾತ್ರ ದೃಷ್ಟಿಯನ್ನಿಟ್ಟಲ್ಲಿ ಬಿಳಿರನ್ನು ಆಚೆಗೆ ತಳ್ಳಿದಂತಾಗಬಹುದು ಎಂದು ಅವರು ಆತಂಕಗೊಂಡರು. ವಾಲ್ಡೋರ್ಫ್-ಅಸ್ಟೋರಿಯಾ ಹೋಟೆಲ್ಲಿನಲ್ಲಿ ನಡೆದ ಸಭೆಯಲ್ಲಿ ಹಾಜರಿದ್ದ 500 ಬಾಟ್ಲರ್‌ಗಳನ್ನು ಉದ್ದೇಶಿಸಿ ಮಾತನಾಡಿದ ಮ್ಯಾಕ್, "ಪೆಪ್ಸಿ ನೀಗ್ರೋಗಳ ಪಾನೀಯ ಎಂದು ಕರೆಸಿಕೊಳ್ಳುವುದು ನಮಗೆ ಬೇಡ" ಎಂದು ಹೇಳಿದ್ದೇ ಅಲ್ಲದೆ, ಕೀಳು ಅಭಿರುಚಿಗೆ ಉತ್ತೇಜನ ಕೊಡದಂತೆ ಸಲಹೆಯಿತ್ತು ಸಮಸ್ಯೆಯನ್ನು ಬಗೆಹರಿಸಲು ಪ್ರಯತ್ನಿಸಿದರು. 1950ರಲ್ಲಿ ಕಂಪೆನಿಯನ್ನು ಮ್ಯಾಕ್ ತ್ಯಜಿಸಿದಾಗ ಕರಿಯರ ಮಾರಾಟದ ತಂಡಕ್ಕೆ ಬೆಂಬಲವಿಲ್ಲದೆ ಕಳೆಗುಂದಿ ಅದು ನಿಂತು ಹೋಯಿತು.
1898ರಲ್ಲಿ ಕರೋಲಿನಾದ ನ್ಯೂ ಬರ್ನ್‌ನಲ್ಲಿ ಕಾಲೆಬ್ ಬ್ರಧಾಮ್ ಇದನ್ನು "ಬ್ರಾಡ್ಸ್ ಡ್ರಿಂಕ್" ಎಂದು ಮೊದಲು ಪರಿಚಯಿಸಿದರು, ಆರಂಭದಲ್ಲಿ ಕಾಲೆಬ್ ಅವರ ಔಷಧಾಲಯದಲ್ಲೇ ಇದನ್ನು ಮಾರಲಾಯಿತು. ಆನಂತರ ಇದನ್ನು ಪೆಪ್ಸಿ ಕೋಲಾ ಎಂದು ಹೆಸರಿಸಲಾಯಿತು. ಬಹುಶ: ಇದರ ತಯಾರಿಕೆಯಲ್ಲಿ ಜೀರ್ಣ ರಸಗಳಾದ ಪೆಪ್ಸಿನ್ ಮತ್ತು ಕೋಲಾ ನಟ್ಸ್‌ಗಳನ್ನು ಉಪಯೋಗಿಸಿರುವುದು ಈ ಹೆಸರಿಡಲು ಕಾರಣವಿರಬಹುದು. ಜೀರ್ಣ ಕ್ರಿಯೆಗೆ ಸಹಕರಿಯಾದ, ರುಚಿಕರವಾದ ಮತ್ತು ಶಕ್ತಿವರ್ಧನೆ ಮಾಡುವ ಚಿಮ್ಮುವ ರೀತಿಯ ಪಾನೀಯವನ್ನು ಸೃಷ್ಟಿಸಬೇಕೆಂದು ಬ್ರಧಾಂ ಬಯಸಿದ್ದರು.
1903ರಲ್ಲಿ ಬ್ರಧಾಮ್‌ ಪೆಪ್ಸಿ ಕೋಲಾ ಬಾಟಲಿ ನಿರ್ಮಾಣ ಕಾರ್ಯವನ್ನು ತಮ್ಮ ಔಷಧಾಲಯದಿಂದ ಬಾಡಿಗೆಗೆ ಪಡೆದ ಉಗ್ರಾಣಕ್ಕೆ ವರ್ಗಾಯಿಸಿದರು. ಆ ವರ್ಷ ಬ್ರಧಾಮ್‌ 7,968 ಗ್ಯಾಲನ್‌ಗಳ ಸಿರಪ್ ಅನ್ನು ಮಾರಿದರು. ನಂತರದ ವರ್ಷ ಪೆಪ್ಸಿಯನ್ನು ಆರು ಔನ್ಸ್‌ಗಳ ಬಾಟಲಿಗಳಲ್ಲಿ ತುಂಬಿದ ಕಾರಣ 19,848 ಗ್ಯಾಲನ್‌ನಷ್ಟು ಹೆಚ್ಚು ಮಾರಾಟವಾಯಿತು. 1909ರಲ್ಲಿ ಮೋಟಾರು ಗಾಡಿಗಳ ಹೆಸರಾಂತ ಪ್ರವರ್ತಕ ಬಾರ್ನಿ ಓಲ್ಡ್‌ಫೀಲ್ಡ್‌ , "ಜಬರುದಸ್ತು ಪಾನೀಯ.ಉಲ್ಲಾಸಕರ, ಉತ್ತೇಜಕ, ಓಟದ ಸ್ಪರ್ಧೆಯ ಮೊದಲು ಉತ್ತಮ ಉತ್ತೇಜಕ" ಎಂದು ವರ್ಣಿಸಿ ಪೆಪ್ಸಿಯ ಮೊದಲ ಜಾಹೀರಾತಿನಲ್ಲಿ ಕಾಣಿಸಿಕೊಂಡರು.
ಇದರ "ರುಚಿದಾಯಕ ಮತ್ತು ಆರೋಗ್ಯದಾಯಕ" ಎಂಬ ಜಾಹೀರಾತು ನಂತರ ಎರಡು ದಶಕಗಳವರೆಗೂ ಮುಂದುವರಿಯಿತು. ಪೆಪ್ಸಿಯ 1905ರಲ್ಲಿದ್ದ ಮ‌ೂಲ ಲೋಗೊವನ್ನು 1926ರಲ್ಲಿ ಮೊದಲ ಬಾರಿಗೆ ಪುನರ್ ವಿನ್ಯಾಸಗೊಳಿಸಲಾಯಿತು. 1929ರಲ್ಲಿ ಮತ್ತೆ ಅದರ ಲೋಗೊವನ್ನು ಬದಲಾಯಿಸಲಾಯಿತು. 1931ರಲ್ಲಿ ಮಹಾ ಕುಸಿತ ತೀವ್ರವಾಗಿದ್ದಾಗ ಪೆಪ್ಸಿ-ಕೋಲಾ ಕಂಪೆನಿ ದಿವಾಳಿ ಎದ್ದು ಹೋಯಿತು. ಬಹುತೇಕವಾಗಿ ವಿಶ್ವ ಸಮರ ರ ಪ್ರಭಾವದಿಂದ ಸಕ್ಕರೆ ಬೆಲೆಯಲ್ಲಿ ಆದ ಏರು-ಪೇರಿನಿಂದಾಗಿ ಕಂಪೆನಿಗೆ ಆರ್ಥಿಕ ಮುಗ್ಗಟ್ಟುಂಟಾಯಿತು. *ಕಂಪನಿಯ ಆಸ್ತಿಗಳನ್ನು ಮಾರಲಾಯಿತು ಮತ್ತು ರಾಯ್ ಸಿ ಮೆಗಾರ್ಗೆಲ್‌‌ ಪೆಪ್ಸಿಯ ಟ್ರೇಡ್ ಮಾರ್ಕ್ ಅದನ್ನು ಕೊಂಡುಕೊಂಡರು. ಎಂಟು ವರ್ಷಗಳ ಬಳಿಕ ಪೆಪ್ಸಿ ಕಂಪೆನಿಯು ಮತ್ತೆ ದಿವಾಳಿಯೆದ್ದು ಹೋಯಿತು. ಪೆಪ್ಸಿಯ ಆಸ್ತಿಗಳನ್ನು ಲೊಫ್ತ್ ಇನ್ ಕಾರ್ಪೊರೇಷನ್ನಿನ ಅಧ್ಯಕ್ಷ ಚಾರ್ಲ್ಸ್ ಗುತ್ ಖರೀದಿಸಿದರು.
ಲೊಫ್ತ್ ಕಂಪೆನಿಯವರು ಸೋಡಾ ಫೌಂಟೇನ್‌ ಗಳನ್ನು ಹೊಂದಿರುವ ಚಿಲ್ಲರೆ ಅಂಗಡಿಯಿದ್ದ, ಕ್ಯಾಂಡಿ ತಯಾರಕರಾಗಿದ್ದರು. ಕೋಕ್‌ನವರು ರಿಯಾಯಿತಿ ದರದಲ್ಲಿ ಸಿರಪ್‌ ಕೊಡಲು ಒಪ್ಪದ ಕಾರಣ ಗುತ್ ತನ್ನ ಉಗ್ರಾಣದಲ್ಲಿ ಕೊಕೊ-ಕೋಲಾವನ್ನು ಬದಲಾಯಿಸಲು ಬಯಸಿದರು. ಲೋಫ್ಟ್‌ನ ರಾಸಾಯನಿಕ ತಜ್ಞರ ನೆರವನ್ನು ಪಡೆದ ಗುತ್, ಪೆಪ್ಸಿ-ಕೋಲಾವನ್ನು ಬೇರೆ ರೀತಿಯಲ್ಲಿ ಪುನಃ ಕ್ರಮ ಬದ್ಧಗೊಳಿಸಿದರು.
ಪೆಪ್ಸಿಮ್ಯಾನ್ ಪೆಪ್ಸಿಯ ಅಧಿಕೃತ ಮಾಸ್ಕಾಟ್ ಆಗಿದ್ದು, ಇದು ಪೆಪ್ಸಿಯ ಜಪಾನಿನ ಕಾರ್ಪೊರೇಟ್ ಶಾಖೆಯಿಂದ ಬಂದಿದೆ. ಸರಿ ಸುಮಾರು 1990ರ ಮಧ್ಯ ಭಾಗದಲ್ಲಿ ರಚಿಸಲಾದ ಪೆಪ್ಸಿಮ್ಯಾನ್ ಪಾತ್ರ ವಿನ್ಯಾಸವು ಕೆನಡಾದ ಕಾಮಿಕ್ ಪುಸ್ತಕ ಕಲಾವಿದ ಟ್ರಾವಿಸ್ ಚಾರೆಸ್ಟ್‌‌ ಗೆ ಸೇರಿದ್ದಾಗಿದೆ. ಮ‌ೂರು ವಿವಿಧ ರೀತಿಯ ಉಡುಗೆಯಲ್ಲಿ ಪೆಪ್ಸಿಮ್ಯಾನ್ ಅನ್ನು ಕಾಣಿಸಲಾಯಿತು, ಈ ಪೈಕಿ ಪ್ರತಿಯೊಂದೂ ಸಧ್ಯ ಹಂಚಿಕೆಯಾಗುತ್ತಿರುವ ಪೆಪ್ಸಿ ಕ್ಯಾನಿನ ಶೈಲಿಯನ್ನು ಪ್ರತಿನಿಧಿಸುತ್ತದೆ.
ಮಾಸ್ಕಾಟ್ ಪಾತ್ರವನ್ನು ಮ‌ೂಲವಾಗಿಟ್ಟುಕೊಂಡು, ಹನ್ನೆರಡು ಬಗೆಯ ಜಾಹೀರಾತುಗಳನ್ನು ನಿರ್ಮಿಸಲಾಯಿತು. ಬಾಯಾರಿದ ಜನರಿಗೆ ಅಥವಾ ಸೋಡಕ್ಕಾಗಿ ಹಾತೊರೆಯುವ ಜನರಿಗಾಗಿ ಪೆಪ್ಸಿಯೊಡನೆ ಪ್ರತ್ಯಕ್ಷವಾಗುವುದು ಅವನ ಪಾತ್ರವಾಗಿತ್ತು. ಪೆಪ್ಸಿಮ್ಯಾನ್ ಸರಿಯಾದ ಸೂಕ್ತವಾದ ಸಮಯದಲ್ಲಿ ಉತ್ಪನ್ನದೊಡನೆ ಪ್ರತ್ಯಕ್ಷವಾಗಬೇಕಾಗಿತ್ತು. ಪಾನೀಯವನ್ನು ವಿತರಿಸಿದ ನಂತರ ಪೆಪ್ಸಿಮ್ಯಾನ್‌ ಕೆಲವೊಮ್ಮೆ ಕಷ್ಟಸಾಧ್ಯ ಮತ್ತು ಸಾಹಸ ಸನ್ನಿವೇಶಗಳಲ್ಲಿ ಪಾಲ್ಗೊಂಡಾಗ ಗಾಯಗೊಳ್ಳುತ್ತಿದ್ದನು.